Бугунги кунда давлат хизматларининг ҳар бир тури бўйича “Фуқаролар эмас, ҳужжатлар ҳаракатланади” тамойили асосида аҳолига 100 дан ортиқ турдаги давлат хизмати кўрсатилмоқда.\nЖумладан, жорий йилнинг ўтган 5 ойи мобайнида жисмоний ва юридик шахсларга 429 минг 500 дан ортиқ давлат хизматлари кўрсатилган бўлса, шундан 21 минг 560 та хизмат сайёр тарзда амалга оширилди. Бу эса хизматларнинг олдинги йилнинг шу даврига нисбатан анча кўпайганини кўрсатади. Бундан ташқари, 5 минг 760 тадбиркорлик субъекти давлат рўйхатига олинган бўлса, 2 минг 641 таси эса қайта рўйхатдан ўтказилди.\nЎтган давр мобайнида аҳоли талаблари ортиб бораётган хизмат турлари, хусусан болаларни мактабгача таълим муассасаларига жойлаштириш бўйича 37 минг 664 та, ФҲДЁ органлари томонидан архив ҳужжатларини бериш бўйича 12 минг 129 та, кўчмас мулк объектларига бўлган ҳуқуқини давлат рўйхатидан ўтказиш бўйича 6 минг 206 та, коммунал (газ, электр энергия, ичимлик суви) тармоқларига тайёр ҳолатда уланиш бўйича 7 минг 102 та мурожаат қабул қилиниб, давлат хизмати кўрсатилди. Ўзбошимчалик билан қурилган иморатларга мулк ҳуқуқини бериш бўйича 51 минг 925 нафар фуқаронинг мурожаати қабул қилинган бўлса, шундан 46 минг 584 нафар фуқаронинг аризаси қаноатлантирилди. Шунинг ҳисобига давлат бюджетига 19 миллиард 445 миллион 513,8 сўм маблағ туширилди.\nМана шундай ижобий ишлар билан бир қаторда давлат хизматларини кўрсатувчи органлар томонидан айрим қонунбузарлик ҳолатларига ҳам йўл қўйилганлиги маълум бўлди. Бу бўйича тегишли органларга тавсиянома, огоҳлантириш ва маъмурий баённомалар расмийлаштирилиб, шундан 14 нафар жавобгар шахсга жазо чораси қўлланилиб, 81 нафар шахс маъмурий жавобгарликка тортилди. Мазкур қонунбузарлик ҳолатларининг аксарияти кадастр хизмати ва қурилиш соҳасига тўғри келади.


Исроил "Ғазо озодлиги флотилияси" фаолларини депортация қилди\n17 май 2022, Тошкент вақти: 13:19\nИсроил Ғазо минтақасига инсонпарқварлик ёрдамини олиб кетаётган флотилиянинг ҳибсга олинган юзлаб фаолларини депортация қилиб бўлганини маълум қилди.\nАйни пайтда, БМТ Бош котиби Бан Ки Мун Исроилни Ғазо блокадасни дарҳол бекор қилиш ва минтақага инсонпарварлик ёрдамининг киритилишига имкон беришга чақbрди.\n-Бу фожиа муаммонинг жиддийлигини кўрсатди. Ғазо Минтақасининг анчадан бери ёпиб қўйилгани самарасиз, беқарор ва хато чорадир. Бу чора бегуноҳ фуқароларни жазолмоқда. Блокада Исроил расмийлари томнидан дарҳол олиб ташланиши шарт, деди БМТ раҳбари.\n“Исроил давлати халқаро мунофиқлик ҳужуми остида қолди”, деган Нетаняҳу Исроил дессанти ҳужум қилган Туркия кемасини “нохайрихоҳ кема”, дея атади.\nНетаняҳуга кўра, Ғазо блокадаси у ердаги “террорчиларга” қурол-аслахалар етказилишининг олдини олиш учун жорий қилинган. Исроил ва Миср 31 май кунги воқеалардан аввал кемалардаги юкларни ўз ҳудуди орқали олиб ўтшни таклиф қилганини қўшимча қилди Нетаняҳу. Яҳудий давлати раҳбари Ғазога тўғридан тўғри юк олиб киришга жорий қилинган эмбарго кучда қолиши ва келгусида ҳам у ерга йўл олган ҳар қандай кема тўхататилишини баён қилди.


Криштиану Роналду “Реал”дан кетадими?!\nТеглар: Криштиану Роналду\nДобавлено: 20.04.2016, 12:22\nМадриднинг “Реал” жамоаси ҳужумчиси Криштиану Роналду ўз фаолиятини ПСЖда давом эттириши мумкин. France Football нашрининг маълум қилишича, Роналду Франциянинг ПСЖ клуби президенти Носир ал-Хелаифи билан учрашди.\nМаълумотлрага кўра, Роналду “Вольфсбург”га қарши (3:0) ЕЧЛ чорак финал жавоб ўйинидан сўнг шахсий самолётида Парижга йўл олган ва парижликлар президенти билан учрашган. Бу уларнинг ўзаро бешинчи учрашуви бўлди.\nПСЖ раҳбарияти бу масалада изоҳ беришдан бош тортди. Аммо матбуотда парижликлар Роналдуни сотиб олиши ҳақида гап сўзлар бошланган. Роналду ПСЖда Златан Ибрагимовичнинг ўринни босиши, швециялик эса ўз навбатида “МЮ”га ўтиши кутилмоқда.\nАввалроқ парижликлар португалиялик 31 ёшли футболчини 100 млн еврога сотиб олмоқчи экани айтиб ўтилганди.\n«РЕАЛ» РОНАЛДУ ИШИДА ЮТҚАЗДИ\nҚуролланган солиқчилар Криштиану Роналдунинг яхтасида текширув ўтказди\nРоналдунинг фарзандлари билан тушган сурати ижтимоий тармоқларда 7 миллион “лайк” йиғди\nРоналду Instagram’даги битта суратидан 400 минг евро ишлаб топади\nРоналду 55 учрашувда 56 та гол уришга эришди


Ниҳоят ЖССТ вакилларининг Хитойга киришига рухсат берилди\nКоронавируснинг келиб чиқишини ўрганадиган халқаро экспертлар бир неча кун кейин Хитойнинг Ухан шаҳрига келади.\nЖаҳон Соқлиқни Сақлаш Ташкилоти (ЖССТ)нинг маълум қилишича, Хитой ҳукумати 11 январь куни ниҳоят халқаро экспертларнинг мамлакатга киришига рухсат берган. Олимлар 14 январда Хитойга келади ва икки ҳафталик карантиндан кейин тадқиқотларга киришади.\nЖССТ ва Пекин ўртасида коронавируснинг келиб чиқишини аниқлаш бўйича музокаралар бир неча ойдан бери давом этаётган эди. 5 январь куни ЖССТ раҳбари Тедрос Адханом Гебрейесус халқаро экспертларнинг Хитойга киритилмаётганидан ишкоят қилди. Хитой эса кечикишни экспертларда айрим ҳужжатлар йўқлиги ва делегацияни кутиб олишга тайёргарлик кўриш билан боғлиқ қийинчиликлар билан изоҳлади.\nЭслатиб ўтамиз, янги коронавирус 2019 йилнинг декабрида илк бор айнан Хитойнинг Ухан шаҳрида аниқланган эди. Ҳозирга келиб бутун дунёда ушбу инфекция юққанлар сони 91 миллиондан ошиб кетди.\nОхирги вақтда Хитой ҳукумати янги коронавирус Уханда аниқланишидан олдин бошқа мамлакатларда бўлгани тўғрисида маълумотларни тарқатяпти. Бунга исбот сифатида эса музлатилган маҳсулотларда вирус изи аниқланганини келтирмоқда.\nКиритилди: 19:37 12.01.2021. Ўқилди: 839 марта. Фикрлар сони: 0 та.\nАвтомат кир ювиш машиналарида ювилган кийимлар пок бўл...


Қамаши тумани “Бойбўри” МФЙ да истиқомат қилувчи, Пардаев Холбозор хонадонида айни вақтда 20 сотиҳ майдонда картошка етиштирилмоқда. Тадбиркорнинг айтишича, картошка яхши даромад манбаи бўлибгина қолмай аҳоли учун фойдали озуқа манбаидир.\nТоморқада тадбиркор оиласи билан карантин қоидаларига амал қилиб меҳнат қилмоқда. Хонадон соҳибининг тут плантацияси ҳам бўлиб, ундан унумли фойдаланиш мақсадида хонадонда пилла ҳам парвариш қилинмоқда. Оила аъзолари бир тану бир жон бўлиб, оила бюджетига қўшимча маблағ киритмоқда.\nИжодий жамоамиз номидан тадбиркор Пардаев Холбозорнинг ҳосилига барака, ишларига ривож тилаймиз.


8 мингта жиззахлик коррупцияни илдизигача қуритиш тарафдори | "Адолат" СДП\n8 мингта жиззахлик коррупцияни илдизигача қуритиш тарафдори\nШу кунларда мамлакатимиз ҳудудларида Ўзбекистон “Адолат” социал-демократик партияси ташаббуси билан фуқароларнинг манфаатлари, партиямизнинг ғоя-мақсадларини ифодалаган шиорлар асосида митинг, акция ва сайллар ўтказилмоқда.\nЖиззах вилоятида ҳам ҳудудий партия кенгаши ташаббуси билан “Биз коррупцияга қаршимиз!” шиори остида акция ташкил этилди. Мазкур акцияда партия депутатлари, фаоллар, кенг жамоатчилик вакиллари, тиббиёт ходимлари, ўқитувчилар, талабалар, маҳалла фаоллари ҳамда ОАВ ходимлари иштирок этишди.\nАкциянинг биринчи қисми митинг билан бошланди. Жиззах шахрининг “Шароф Рашидов” шоҳ кўчасида 8 мингга яқин ёшлар, хотин-қизлар, фуқаролар коррупцияга қарши партиямиз ғояларини қўллаб-қувватлашди. Митинг жараёнида партиямиз бугунги кунда олға сураётган қатор ғоялар кўп бор янгради.\nТадбир шаҳардаги Форум мажмуаси ва унинг атрофида давом этди.\n— Коррупция мамлакат ижтимоий-иқтисодий тараққиётига улкан таҳдид бўлиб, у жамиятнинг маънавий-ахлоқий асосларини емириши, ислоҳотлар ғоясини обрўсизлантириб, фуқароларнинг жамият ва давлат ишларини бошқаришдаги иштирокига салбий таъсир кўрсатади, — деди вилоят партия кенгаши раиси Ориф Шукуров. — Давлат органлари, ташкилотлар ва фуқаролик жамияти институтлари томонидан коррупциянинг олдини олишда амалиётга йўналтирилган чора-тадбирлар самарадорлигини ошириш, жамият ҳаётининг барча соҳаларида фуқароларнинг ҳуқуқий онги ва маданиятини юксалтириш зарур.\nДарҳақиқат, ҳозирги кунда коррупция нафақат кундалик ижтимоий муносабатларни издан чиқарувчи, балки давлатларнинг ичидан емирилишига олиб келувчи хавфли иллатдир. Коррупция давлатнинг ривожланишига ҳамда миллий хавфсизликка таҳдид солади.\nХалқ депутатлари вилоят Кенгаши депутати, Жиззах давлат педагогика институти ректори А.Холбеков бундай тадбирлар жамиятда коррупцияга нисбатан муросасиз муносабатни шакллантириш, давлат ва жамият ҳаётининг барча соҳаларида коррупциянинг олдини олишга доир чора-тадбирларни амалга ошириш, коррупцияга оид ҳуқуқбузарликларни ўз вақтида аниқлаш, уларга чек қўйиш, уларнинг оқибатларини, бу иллатга имкон берувчи сабаблар ва шарт-шароитларни бартараф этишда амалий аҳмиятга эга эканини қайд этди.\nЮртдошларимизда коррупцияга, ҳар қандай қонунбузарликка нисбатан муросасиз муносабат шаклланиши шарт. Чунки ҳар қандай қонунбузарликлар содир этилишига, кўпайишига кўп ҳолларда ўзимизнинг бефарқлигимиз, лоқайдлигимиз сабаб бўлиб келмоқда. Барчанинг якдиллиги, юрт тақдирига дахлдорлиги кучайиши ҳар қандай иллатнинг батамом барҳам топишига хизмат қилади.\nИштирокчиларнинг фикрича, коррупция халқнинг давлатга ишончини пасайтиради, жамиятнинг ахлоқий асосларини емиради, ижтимоий-иқтисодий муаммоларнинг чуқурлашишига сабаб бўлади. Коррупция билан муроса қилиб бўлмайди, “бутун дунёда бор”, “коррупцияни барибир енгиб бўлмайди” каби важлар билан уни ўз ҳолига ташлаб қўйиш ҳам мумкин эмас. Коррупцияни фақат тубдан йўқ қилиш ҳақида ўйлаш ва бу иллатга ҳамжиҳатликда қарши курашиш керак.\nПартия ташаббуси билан ташкил этилган бундай тадбирлар вилоятнинг барча туман ва шаҳарларида давом этади.\nЖиззах вилояти Кенгаши


Qalampir.uz - Жамшид Қўчқоров нарх-наво, метан газ, чалғитувчи чеклар ҳақида гапирди\n17:52, 03.01.2019 Жамият\nИжтимоий тармоқларда маҳсулот нархларига ҚҚС қўшиб ҳисобланган тўлов чекининг сурати тарқалганди.\nЎзбекистон Молия вазирлиги қўшимча қиймат солиғидан озод қилинган маҳсулотлар номини эълон қилди. Улар қорамол, қўй, парранда гўшти, балиқ, картошка, пиёз, нон тухум каби озиқ-овқат маҳсулотларидир.\nШундай бўлса-да, айни вақтда ижтимоий тармоқларда мазкур маҳсулотлар 20 фоизли қўшимча қиймат билан сотилаётгани ҳақидаги чеклар ҳавол этилиб, муҳокамалар бўлмоқда.\nМолия вазири Жамшид Қўчқоров мазкур масалага ва водий вилоятларида газ заправкаларида нархнинг ошганига изоҳ берди.\n“Халқаро тажрибани ўрганганимизда, Европа ва МДҲда бу тизим ишлайди. Қўшимча қиймат солиғи аслида узилмайдиган занжир бўлиши керак. Мисол учун, уруғ қадаш ёки уни харид қилишдан бошлаб, у харидорга етказиб берилишигача давом этади”, деган Жамшид Қўчқоров.\nВазир ижтимоий тармоқларда тарқалган, маҳсулот нархларига ҚҚС қўшиб ҳисобланган тўлов чекига ҳам тўхталган. Чекка яхшилаб қаралса, у декабрь ойига тегишли эканини кўриш мумкинлиги ва янги тартиб 2019 йил 1 январдан ишга туша бошлаганини қайд этган.\n“Водий вилоятларида газ нархининг ошганига келадиган бўлсак, у юртимизда 1 ноябрдан 11 сўмга ошиб, 1900 сўм деб белгиланган эди. Бироқ, айни кунларда унинг баҳоси 2200 сўм экани ҳақида хабарлар келмоқда. Ваҳоланки, уларга солинган солиқ атиги 55 сўмга ошган. Бу тадбиркорларга маҳсулот баҳосини 300 сўмга оширишга йўл очиши керак эмас. Ҳаммамиз битта мамлакат, юрт фарзандимиз. Қаерда солиқ ҳисобига нарх-наво ошган бўлса, айтинглар. Биз унинг олдини оламиз. Ахир ҳар соҳада очиқлик, шаффофлик таъминланмоқда”, деган Жамшид Қўчқоров.\nТеглар:Жамшид Қўчқоров ҚҚС Метан газ\n2019 йил учун АҚШ бюджети ҳамон тасдиқланмади. “Шатдаун” давом этяпти\n14:09, 15.01.2019 10 379\nПрезидент ортидан Жамшид Қўчқоров ҳам Россияга кетяпти\n10:58, 06.12.2018 2 853\nҚўчқоров Тошкент шаҳрининг суви ва канализацияси 25 йил муддатга француз компаниясига берилганини тасдиқлади\n17:06, 24.10.2018 4 499\nЖамшид Қўчқоров: Йил охиригача инвесторларга ҳуқуқий кафолат берувчи қонунни қабул қиламиз\n14:47, 24.10.2018 2 338\n12:45, 24.10.2018 4 345


“ПСЖ” раҳбарияти Блан билан шартномани узайтирди - Спорт UZ - Скачать музыку бесплатно новинки музыки 2016-2017\nФранциянинг “Пари-Сен-Жермен” клуби раҳбарияти жамоа бош мураббийи Лоран Блан билан амалдаги шартномани узайтирди. Янги келишув 2018 йилнинг 30 июнига қадар имзоланди. 50 ёшли мутахассис билан амалдаги шартнома муддати шу йилнинг ёзида якунига етар эди. Франция чемпионатининг 25-туридан сўнг “ПСЖ” энг яқин таъқибчиси “Монако”ни 24 очкога ортда қолдирган ҳолда пешқадамлик қиляпти. Эслатиб ўтамиз, Лоран Блан “ПСЖ”ни 2013 йили қабул қилиб олганди. Парижликлар унинг мураббийлигида икки бор Франция чемпионатида ғолиблик шохсупасига кўтарилишди. Мамлакат кубоги ва Лига кубогида зафар қучишди. - деб хабар бермоқда Stadion.uz нашри.


Тадқиқотчилар, ишлаб чиқилаётган дори нафақат тикланиш вақтини қисқартириши, балки қисқа муддатли иммунитет билан таъминлаши мумкинлигини тахмин қилишмоқда.\nПекин университети Геномиканинг илғор инновациялар маркази директори Санни Сенинг сўзларига кўра, унинг жамоаси 60 нафар даволанган беморларнинг қонидан ажратилган нейтраллаштирувчи антитаначалардан фойдаланади. Унинг сўзларига кўра, ҳозир ушбу препарат ҳайвонларда синовдан муваффақиятли ўтмоқда.\n“Биз зарарланган сичқонларга нейтраллашувчи антитаначаларни қўллаганимизда, беш кундан кейин организмдаги вирус 2,5 минг марта камайди”, дейди Санни Се.\nОлимнинг таъкидлашича, препаратнинг клиник синовлари Австралия ва бошқа мамлакатларда ўтказилади. У жорий йилда фойдаланишга тайёр бўлиши мумкин.\n“Умид қиламизки, ушбу зарарсизлантирувчи антитаначалар пандемияни тўхтата оладиган дори бўлади“, дейди Се.


"Il Pittore"да ҳалок бўлган ўзбек дафн этилди\n"Il Pittore" ресторанида 9 январ куни рўй берган портлашда 3 киши ҳалок бўлди.\n16 январ куни Москванинг Домодедово қабристонида “Il Pittore” ресторанидаги ёнғин оқибатида халок бўлган Анваржон Сотволдиев дафн этилди. Танасининг 100 фоизи куйиб кетган Анваржон ёнғинда икки ҳамкасбининг ҳаётини сақлаб қолгани айтилмоқда.\nАнваржон Сотволдиев 12 январ куни Москванинг 36-сонли шаҳар клиникасида вафот этди. Москвадаги “Il Pittore” ресторанидаги газ баллон портлаши ва ундан кейин келиб чиққан ёнғин натижасида Анваржон танасининг 100 фоизи куйиб кетган эди.\nҚирғизистоннинг Россиядаги Консули Айжигит Бўронов Озодлик Радиосига Анваржон Сотволдиев 16 январ куни Москва вақти билан соат 13 ларда Москванинг Домодедово қабристонида кўмилганини тасдиқлади.\n- Ҳа, Анвар Сотволдиевнинг қабри Домодедовода бўладиган бўлди. Аввалига уни уйларига олиб кетишмоқчи эди. Кейинроқ унинг иккита давлат фуқаролиги – Россия ва Қирғизистон паспортига эга бўлишини ҳисобга олиб яқинлари шу ерга кўмишга аҳд қилишибди. Мен ва элчихонамизнинг қатор вакиллари дафн маросимида иштирок этдик, деди Айжигит Бўронов.\nҚирғизистон консули ўз мамлакатининг Россиядаги элчихонаси номидан ҳалок бўлган марҳумнинг яқинларига ҳамдардлик изҳор этди.\n- Ҳозирда Қирғизистон ва Россия ҳукуматлари Анваржоннинг оиласига моддий ёрдам кўрсатиш масаласини муҳокама этмоқда. Москва мэри Сергей Собянин ҳалок бўлганлар оилаларига 1 миллион рублдан товон пули тўланишини ваъда қилди, дея қўшимча қилди Қирғизистон элчихонасининг адлия маслаҳатчиси Алмаз Абдисияев.\nҚирғизистон элчихонасидан олинган маълумотларга кўра, “Il Pittore” ресторанидаги портлаш оқибатида жами уч киши, жумладан яна бир Қирғизистон фуқароси - Тўлғоной Сотиболдиева (марҳумнинг қариндоши эмас-таҳр.) ҳам нобуд бўлган. Москванинг Склифософский ва бошқа қатор шифохоналарида қолаётган жароҳатланган 40 кишидан 7 нафари оғир аҳволда қолаётгани айтилмоқда.\nҚирғизистонлик ўзбек миллатига мансуб 38 ёшли Анваржон Сотволдиев Новие Черемушки мавзесидаги “Il Pittore” ресторанида 9 январ куни соат 15:30 ларда содир бўлган ёнғинда жиддий жароҳат олган ходимлардан биридир.\nАсли Жалолобод вилоятининг Бозорқўрғонидан бўлган Анваржоннинг рафиқаси Дилфуза Сотволдиеванинг сўзларига кўра, Анваржон Россия фуқаролигини олганига қарамасдан, “Il Pittore” ресторанида ноқонуний равишда бош ошпаз лавозимида ишлаб келган.\n- У менга бухгалтерия уларни ишга расмийлаштирмаганини айтган эди. Шу сабабли улар ноқонуний ишлаб келган, бундан чиқди. Ойлик маоши яхши бўлгани учун бундай майда-чуйдаларга эътибор бермаган эканмиз. Унинг иш жойи жуда тор, ошпазлар учун шароитлар етарли эмаслиги, ҳавоси дим эканлигини мен ҳам билар эдим, дейди марҳумнинг рафиқаси.\nДилфуза ўша куни Анваржон ишга бормасдан фарзандлари билан уйда қолмоқчи бўлгани, лекин айрим сабабларга кўра дам олиш кунини 10 январга кўчирганини гапиради. Анвар Сотволдиев 8 йил Москванинг бошқа ошпазлик цехида ишлаб келган ва 2011 йилнинг августида “Il Pittore” италян ресторанига ишга кирган.\nМаълум бўлишича, Анваржон ишга жойлашмасдан бир неча кун олдин бу ресторанда ёнғин чиққан. Ўшанда ресторан ходимлари ўз кучлари билан оловни бостирган.\nОзодлик италян ресторани ёниб кетган пайтда икки нафар ўзбекистонлик ресторан биносидан банкомат ва мусиқа ускунасини олиб чиқаётганида қўлга олингани ва жавобгарликка тортилганини хабар қилган эди. Сайтимизда келтирилган видеолавҳада бутун бадани куйиб, битта ички кийимда қолган Анваржоннинг ёнаётган бинодан чиқиб келаётгани тасвирланган.\nҲодиса гувоҳларининг сўзларига кўра, Анваржон чиқиб келаётиб ичкарида овоз эшитиб қолган ва ўзи жиддий жароҳат олганига қарамасдан ортга қайтган. У ошхонанинг бурчагида тутунда адашиб қолган икки аёлга дуч келган ва аёлларни оловдан олиб чиқиб ўзи охирги бўлиб бинони тарк этган.\nАнваржон Сотволдиевнинг қайинакаси Руслан дафн маросимига Анваржоннинг кўп сонли қариндош-уруғлари йиғилганини Озодликка гапириб берди.\n- Улар оилада ўн киши бўлган – етти қиз, уч ўғил эди булар. Иккита акаси Қирғизистонда, тўртта опаси Россияда. Жума куни бешта опаси “Шу ерга қўяйлик”, деди. Болалари, дўст-биродарлари шу ерда, Россия фуқароси... Шунга шу ерга қўйдик. Ҳозир қўйиб қайтиб келяпмиз. Шу укамиз яхши одам, меҳнаткаш бола эди. Учта боласи етим қолди. Бу ерга бирга ишлган ходимлар ҳам келишди. Ҳамма у ҳақда яхши гапиради. Ортга қайтиб кирганида угарний газ ютиб олиб 85 фоиз ўпкаси куйиб кетган экан, дейди Анваржоннинг яқинларидан Руслан-ака.\nРуслан аканинг сўзларига кўра, Анваржон танасининг 100 фоизи ва юқори нафас олиш йўллари куйиши оқибатида 3 кундан кейин касалхонада жон берган.\n“У Россияда 1992 йилдан бери яшарди”, дея давом этади Руслан.\n- Челябинскда 1992 йилдан Совет армиясида хизмат қилган. Ундан кейин Челябинскка бориб ишлаган. Кейин уйга бориб уйланган ва 2002 йил Москвага келган. Унинг онаси 3 йил олдин, оатси 10 йил олдин ўтиб кетган эди, оилада энг кичкинаси эди, дея эслайди марҳумнинг қайинакаси Руслан.\nМоскванинг Черемушки туман суди “Il Pittore” ресторанинг эгаси Сурен Мкртчянни ҳибсга олиш ҳақида санкция берганини маълум қилди. Россия Жиноят Кодексининг қатор моддалари бўйича қўзғатилган жиноий иш бўийча Мкртчян 4 йилгача қамоқ жазосига маҳкум этилиши мумкин.\nРесторан директори ўз адвокати орқали ресторанда жароҳатланган ва нобуд бўлганларнинг оилаларига 5 миллион рубл миқдорида кредит олиб, ёрдам беришга тайёр эканини билдирган.\nМосква Соғлиқни сақлаш департаменти тарқатган хабарга кўра, 14 январ куни 36 сонли шифохонадан исми айтилмаётган 43 ёшли Ўзбекистон фуқаросига жавоб берилган.\nБироқ на Ўзбекистон элчихонаси ва на бошқа расмий идоралардан жароҳатланланганлардан қанчаси Ўзбекистон фуқароси эканлигини аниқлашнинг иложи бўлмади.


Эксклюзив видео: Nokia 8 тиғ ва олов синовида! - Terabayt.Uz\nЭксклюзив видео: Nokia 8 тиғ ва олов синовида!\nNokia бренди ўз телефонларининг бошқа жиҳатларидан ташқари, корпуси мустаҳкамлиги билан ҳам ном қозонган эди. Хўш, унинг ҳозирда ишлаб чиқараётган смартфонлари ҳам шу хусусияти билан мақтана оладими?\nБу йил бир неча моделлардаги смартфонлари ҳамда «қайта туғилган» Nokia 3310 (2017) тугмачали телефони билан бозорга қайтган ушбу бренднинг маҳсулотлари орасида ҳозирда флагмани – Nokia 8 ҳисобланади. Шуни инобатга олиб, JerryRigEverything номли YouTube-канал муаллифи Зак Нильсон бу смартфон устида мустаҳкамлик синовини ўтказди ҳамда унинг видеосини интернетга жойлади.\nМарҳамат, ўзингиз томоша қилинг:\nГувоҳи бўлганингиздек, Nokia 8 ҳам етарлича мустаҳкам чиқди. Унинг олд панели Gorilla Glass 5 талқинидаги 2.5D-шиша билан қопланган. Зак Нильсон уни Моос шкаласи бўйича олтинчи даражадаги қаттиқликка эга жиҳоз билан тирнай олди, бу эса яхши натижадир. Камера модулларининг ҳамда бармоқ изи сканери жойланган тугмачанинг ҳам шикастланишдан муҳофазаси чакки эмас.\nШунингдек, синовчи Nokia 8 экранини зажигалка билан ҳам ёндириб синаб кўрди. Бунда ҳам қурилма ўзининг бақувватлигини намоён этди; зеро, IPS-экранлар кучли қизишдан кейин тезда ўзини тиклаб олади.\nСмартфоннинг металл корпуси 6000 серияли алюминийдан ясалган. Гарчи айрим рақобатчилар бундан ҳам мустаҳкам 7000 серияли алюминийга ўта бошлаган бўлсалар-да, Nokia 8 ҳам букишларга аъло даражада қарши тура олди.\nУнинг орқа панелида калитлар ҳеч қандай из қолдира олмади. Канцелярия пичоқчаси – бошқа масала, аммо ҳеч ким чўнтагига ёки сумкачасига телефон билан бирга бунақа ўткир ускунани солмайди-да.\nАйтиб ўтиш керакки, JerryRigEverything каналига айнан турли гаджетлар устида мана шунга ўхшаш тестлар видеолари жойлаб борилади. Жумладан, Зак Нильсон томонидан iPhone 7, HTC U Ultra Sapphire Edition, Nokia 3310 (2017), Galaxy Note 8, Xiaomi Mi Mix устида ўтказилган қалтис тажрибалар ҳақида ҳам ёзганмиз.\n#Nokia 8 #андроид смартфон #мустаҳкамлик #тест #хабарлар


ЎзР Фан арбоби, ф.ф.д., проф. Умарали Норматов таваллудининг 90 йиллигига бағишланган “Ўзбек адабиётшунослигида талқин ва таҳлил муаммоси” мавзуидаги илмий-назарий анжуман\n26 июнь Ўзбекистон Миллий университетида ЎзР Фан арбоби, ф.ф. д., проф, адабиётшунос олим ва мунаққид У.Норматов таваллудининг 90 йиллигига бағишланган илмий анжуман бўлиб ўтди. Тадбир университет Проректори Ш.А.Тошматов табрик сўзи билан очилди.\nТадбирда ЎзР Санъат арбоби, И.Ғафуров сўз олиб: “Адабиётни, китобларни яхши кўрадиган кишини адабиёт шайдоси дейишади. Шу сўзнинг туб маъносида бадиий адабиётга, танкидчиликка, муаллимликка Умарали Норматовчалик шайдо кимса бормикин?”.. У.Норматовнинг танқидчиликдаги принципларидан бири янгилик излаш, янгилик олиб кириш, янгиликни кутлаш. У ижодининг бошланишиданоқ, адабиёт ва ёзувчилар ижодида новаторликка алоҳида эътибор билан карайди” деган фикр билдирди..\nЎзбек адабиётшунослиги кафедраси мудири, ф.ф.д., проф. Ҳ.Болтабоев йиғилганларга У.Норматовнинг табаррук 90 ёши муносабати билан чоп этилган “Умарали Норматов” биобиблиографияси ва мунаққиднинг “Абдулла Қаҳҳор: жижоат ва маҳорат жозибаси” китобларини тақдим қилди.\nАнжуманда “Жаҳон адабиёти” журнали бош муҳаррири Аҳмаджон Мелибоев, Алишер Навоий номидаги Тошкент давлат ўзбек тили ва адабиёти университети Адабиёт уқитиш методикаси кафедраси профессори Қозоқбой Йўлдошев, ЎзМУ профессори Ёрмат Тожиев, “Шарқ юлдузи” журнали бош муҳаррири Сирожиддин Рауф ва ёзувчи Луқмон Бўрихонлар сўзга чиқиб, Ёзувчилар уюшмаси номидан домлага узоқ умр тиладилар. Шунингдек тадбирда Ўзбекистон Республкива Олий мажлиси Қонунчилик палатаси қўмита бошглиғи, проф. Хуршид Дўстмуҳаммад, ёзувчилар Аббос Саид, Исажон Султон, ТДЎТАУ профессори Баҳодир Каримов сўзга чиқиб, устознинг адабиётшунос ва мунаққид фаолияти ҳақида сўз юритдилар.


Сизга қайси витамин етишмаётганини билиб олинг - 30 Марта 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 27.10.2021, 02:48\nГлавная » 2013 » Mart » 30 » Сизга қайси витамин етишмаётганини билиб олинг\nБундай нохуш ҳолатлар қай тарзда рўй беради? Тиббиёт фанлари доктори, профессор Машкура Зоҳидовага худди шу савол билан мурожаат этдик...\nБир қанча клиник белгиларга қараб, танада қайси витамин танқислиги рўй берганини аниқласа бўлади. Масалан витамин "А" етишмаса, дастлаб кўзнинг қоронғиликка мослашиши бузилади, шапкўрлик келиб чиқади. Юз териси бўзариб, қуруқлашади, баъзан пўст ташлайди, терида йирингли касалликлар вужудга келади.\nБиз бу борада кўкламда организмнинг витаминларга бўлган эҳтиёжини табиат неъматларидан оқилона фойдаланиш орқали тўлдиришни маслаҳат берган бўлардик. Масалан, баҳорий кўкатлар (ялпиз, исмалоқ, жағ-жағ, отқулоқ кабилар) солиб пиширилган таомлар, мевалар шарбатлари (айниқса ўрик шарбати ва туршак суви). Шунингдек, буғдой майсасидан тайёрланган сумалак ва дармондориларга бой озиқ-овқат маҳсулотлари кундалик дастурхонда бўлса, авитаминоз келиб чиқишининг олди олинади.[www.JPG.uz - saytdan olindi]\nОб-ҳаво ўзгарувчанлигига ўта таъсирчан кишиларга "метеоневроз” ташхиси қўйилади. Бундай кишилар бирдан ҳаво ўзгарса, шамол туриб, осмонни булут қопласа, бўрон ёки ёмғир бошланиши олдидан ўзларини ёмон ҳис этишади, уларда жиззакилик, тушкун кайфият, нафас қисиши, юрак ўйноғи, бош айланиши ҳолатлари рўй беради. Аниқроқ айтганда, метеоневрозда одамнинг кайфияти ва ҳол-аҳволи кўчадаги об-ҳавога боғлиқ бўлади.\nШуниси қизиқки, об-ҳаво ўзгаришларидан сўнг аҳволи ёмонлашган беморнинг тиббий таҳлиллари натижаси организм соғлом эканлигини кўрсатади. Чунки метеоневроз белгилари (об-ҳаво туфайли юзага келган руҳий сиқилиш ва бош оғриқлари)ни асбоблар ёрдамида аниқлашнинг иложи йўқ.\nУнутманг, агар кишида иқлим ўзгаришларига ўта сезгирлик пайдо бўлса, бу ҳол унда гипертония бошланаётганлигини билдиради. Илгаридан қон босими ошиб турадиган кишилардаги метеоневрозга эса асло бефарқ қараб бўлмайди. Чунки аввалдан профилактик чоралар кўрилмаса, уларга инсульт таҳдид қилиши ҳам мумкин.\nУмуман метеосезгир кишилар об-ҳавонинг нохуш таъсирини енгиш мақсадида ўзларини авайлашлари, оғир юмушларни бажармасликлари керак. Агар иқлим жуда ўзгарувчан бўлса, улар бир-икки кун уйда қимирламай ётганлари маъқул. Метеоневрозга чалинганлар кечаси уйқуга ётишдан аввал аутоген машқлар қилиши, бош ва бўйин соҳасини енгил уқалаши, шифокор тавсиясига кўра асаб тизимини тинчлантирувчи дори-дармонлар қабул қилишлари лозим.\nБундан ташқари, иқлим кескин ўзгариб турганда метеосезгир кишилар оғир (қовурилган, ёғли) овқатларнинг ўрнига сут-қатиқ ва мева-сабзавотлар истеъмол қилганлари маъқул. Шунингдек, улар жисмоний фаолликни камайтириб, кўп куч талаб этадиган ақлий меҳнат билан шуғулланмай туришлари зарур.\nВИТАМИНЛАР ҚОННИ ЯРАТАДИ!\nҚон ҳосил бўлишида кўпгина витаминларнинг иштирок этиши аниқланган. Масалан витамин РР (фолат кислота) эритроцитлар миқдорининг кўпайишини таъминлайди. В гуруҳидаги айрим витаминлар гемоглобин ҳосил бўлишида қатнашади. Витамин С (аскорбат кислота) гемоглобин ва ферментлар таркибига кириб, овқат билан организмга тушган темир моддасини ичак орқали сўрилишини яхшилайди. Витаминларнинг танага етарли миқдорда тушиб турмаслиги камқонлик пайдо бўлишига олиб келади.\nОрганизмда темир етишмаганда ҳазм безлари, асаб тизими, мушаклар сингари муҳим аъзоларнинг фаолияти сусаяди. Танада темир етишмаслигига алоқадор камқонликда беморнинг ранги оқаради, тирноқлари қошиқсимон бўлиб қолади. Уларда бош айланиши, кўз тиниши, салгина ҳаракат қилинганда ҳам чарчаб қолиш ҳолатлари кузатилиб, юрак уриши тезлашади. Баъзида камқон беморнинг ютиниши қийинлашади, унинг бўр ёки оҳак егиси келади, кўнгли шўр таомларни тусайди.\nТемир танқислигига боғлиқ камқонликни даволашда овқатланиш муҳим аҳамиятга эга. Шуни ёдда тутиш керакки, гўшт, жигар, тил пишириб ейилганда улар таркибидаги темир танага тез сўрилади. Ўсимлик маҳсулотларида темир моддаси кўп бўлса-да, ичакларда суст сўрилади. Агар улар мол ёки қўй гўшти билан бирга истеъмол қилинса, бу жараён фаоллашиши мумкин.\nБўлажак оналар ҳомиладорликнинг дастлабки уч ойида витаминга бой таомларни (баҳор кезларида турли кўкатларни) истеъмол қилиб туришса, онанинг ва боланинг саломатлиги яхши бўлади. Камқонликка чалинган беморлар таомномасида товуқ гўшти ва сабзавотли салат, шунингдек, турли ошкўклар тўғралган сузма ва сувда қайнатиб пиширилган қанд лавлаги салати, шунингдек, баҳор кўкатларни майда тўғраб, сўнг устига тухум чақиб нонуштага пиширилган емак албатта бўлиши лозим. Димлаб пиширилган ошқовоқни қаймоқ билан бирга ейилса, фойдалилик хусусияти янада ортади.\nСЕН МЎЪЖИЗА, ЯЛПИЗЖОН!\nКўкламда ариқ бўйлари ва қир-адирларда ялпизлар ҳиди гуркирайди. Бу гиёҳ жуда кўп хасталикларга даво. Халқ табобатида оғиз шиллиқ қавати яраланса, милк қонаса, юқори нафас йўллари шамоллаб, иштаҳа йўқолса, жигар касалланиб ўт (сафро) ажралиши қийинлашса, ялпизли муолажадан фойдаланилган.\nТабибларнинг таъкидлашларича, қуритиб майдаланган икки ош қошиқ ялпиз икки стакан қайноқ сувга солиниб, 15 дақиқа дамлангач, сузиб олинса ва кунига чорак стакандан 3-4 маротаба ичиб турилса, ҳорғинликни йўқотади, юрак ўйноғини қолдиради, ҳазмни яхшилайди, яллиғланиш касалликларига шифо бўлади.\nҚуритиб майдаланган ялпизни дамлаб ичиб туриш гастрит, ич кетиш, тумов, кекириш, ич қотиши, ҳиқичоқ, депрессия ва оғиздан нохуш ҳид келишига барҳам беради. Аммо ялпизли дамлама билан даволанишдан аввал албатта шифокор маслаҳатини олиш зарур.\nБАРГЛАРИДА НЕ СИР БОР?\nШафтоли мевасида шифо унсурлар борлиги маълум. Табиблар баҳорда унинг гулларидан чучваралар тугиб ейишни, ичаклар тозаланишини айтишади. Шафтолининг барглари ҳам дардларни даволайди.\nАбу Али ибн Сино "шафтолининг баргидан олинган суви, оғриган қулоққа томизилса тузатади, киндикка қўйиб боғланса қориндаги гижжаларни йўқотади” дея таъкидлаган.\nМаҳмуд Ҳасанийнинг асарларида ёзилишича, бурунги табиблар шафтоли баргининг хусусиятларини қуйидагича изоҳлашган экан:\nБаргидан олгин сен икки уқя сув,\nШакар қўшиб, меъда қуртларини қув.\nОддий гижжа ёки "қовоқ уруғи”,\nБу сувдан ичганда тўкилади дув.\n(Бир уқя миқдори – 29,75 грамм. "Қовоқ уруғи” сўзида эса қовоқ уруғига ўхшаш гижжалар назарда тутилган).\nҚадимги табиблар шундай деганлар: Ошқозон қаттиқ оғриганда шафтоли баргларидан бир қисм олиб, бир стакан қайноқ сувда дамлаб, кунига наҳорда ва кечқурун овқатдан олдин чорак стакан ичилади.\nШунингдек, шафтоли баргларини чойнакка чой ўрнида дамлаб, иссиқлигида бир пиёла ичилса дарров терлатади, бош оғриғи ва кўнгил айнашини қолдиради.\nКатегория: Foydali maslahatlar | Просмотров: 713 | | Рейтинг: 5.0/3\nSAYT_ADMINKASI 31.03.2013 06:39


Ўзбекистон: Андижон вилоят ҳокими матбуот котиби аккаунтидаги ёзишмалар юзасидан жиноят иши очилди - O'zbekiston - BBC News O'zbek\nЎзбекистон: Андижон вилоят ҳокими матбуот котиби аккаунтидаги ёзишмалар юзасидан жиноят иши очилди - O'zbekiston\nImage caption Андижон вилоят матбуот котиби Мирзоҳид Ботиров билан боғланиб бўлмаяпти\nАндижон вилоят прокуратурасининг хабар беришича, Андижон вилояти ҳокими матбуот котиби Мирзоҳид Ботировга тегишли экани айтилаётган ёзишмалар юзасидан тергов олди текширув ўтказилди.\nҲоким қариндошлари ҳам ҳақоратланган ёзишмалар юзасидан Жиноят кодексининг "Туҳмат" ва "Ҳақорат" моддалари бўйича иш очилди.\n"Мазкур ҳолат юзасидан бир қатор тергов ҳаракатлари олиб борилиши лозимлигини ҳисобга олинган ҳолда Жиноят кодексининг 139 ва 140-моддалари билан жиноят иши кўзғатилди.\nҲозирда жиноят иши юзасидан Андижон вилояти ИИБ ТБ томонидан тергов ҳаракатлари олиб борилмоқда", дейилади хабарда.\nБош прокуратура матбуот хизматининг Би-би-сига маълум қилишича, жиноий иш ҳоким матбуот котибига нисбатан очилмаган, балки ҳолат юзасидан очилган. Ҳозирча иш бўйича бирор гумонланувчи йўқ.\n"Жиноий иш энди қўзғатилди, тергов йўли билан баҳо берилади", деди Бош прокуратура матбуот хизмати.\nЖиноят иши юзасидан тергов Андижон вилояти прокуратураси томонидан алоҳида назоратга олинган.\nИжтимоий тармоқларга сиздирилган ёзишмалар\nИжтимоий тармоқларга сиздирилган ёзишмалар Андижон вилоят ҳокими матбуот котиби Мирзоҳид Ботировга тегишли бўлган "Ёшлар олами" аккаунти шахсий ёзишмаларидир.\nЁзишмаларда ҳақорат ва сўкиш сўзлари ҳаддан зиёд кўп ишлатилган.\nЎзбекистон, Андижон: Блогер Отабек Нуритдиновга яна иш очилди\nВилоят ҳокими матбуот котиби профилидан ёзган шахс 30 декабр куни 15 суткага қамалган асакалик блогер Отабек Нуритдинов ҳокимнинг топшириғи билан қамалганини айтган.\n"Ўзича осмонга чиқаётган блогерни жойини кўрсатиб қўйдик, 15 суткада мулла бўлди-ку асакалик ... ҳам. Ҳоким тиқиш деди тиқилди", дейилади ёзишмада.\nБотиров профилидан ёзган шахс қўқонликларни куракда турмас сўзлар билан ҳақорат қилади.\nШунингдек, ёзишма эгаси вилоят ҳокими Шуҳрат Абдураҳмонов ака-укаларига ён босмаслигини ва у ҳоким қариндошлари гапирса "бўғиб қўйгиси" келишини айтади.\n"Қишлоқи увада бўлиб юришади. Ҳокимдан қолган кийимларни кийишиб. Гапирса шевасига бўғиб қўйгим келади", дейди Ботиров профилидан ёзган шахс.\nМирзоҳид Ботиров профили ёзишмалари шов-шув бўлганидан сўнг Андижон вилоят ҳокимлиги матбуот хизмати номидан баёнот берилди.\nУнда "Ёшлар олами" аккаунти Мирзоҳид Ботировга тегишли эканлиги тасдиқланди. Бироқ аккаунт "хакерлик" ҳужумига учрагани айтилди.\nМирзоҳид Ботиров прокуратура органига мурожаат қилган. Хабарда айтилишича, ёзишмалар ким томонидан олиб борилганига аниқлик киритилмоқда.\nИшни вилоят прокуратураси ўрганаётгани савол ва шубҳаларни пайдо қилди.\n"Андижон вилоят ҳокимининг блогерни қамаш билан боғлиқ топшириғи бўйича хизмат текширувини Андижон вилоят прокуратураси олиб боради. Ажойиб. Шундай эмасми?", дейди Twitter фойдаланувчиси.\nМирзоҳид Ботиров профилидан ёзилган гаплар у хакерлар эмас, балки ўзи томонидан ёзилган бўлса, ҳоким Шуҳрат Абдураҳмонов вилоятдаги ҳуқуқ тартибот органларига таъсир қила олиш қудратига эга, деган маъно келиб чиқади.\nБош прокуратуранинг маълум қилишича, Отабек Нуритдинов ишини Ички ишлар бўлими ўрганган ва суд қарор чиқарган.\nВилоят прокуратураси эса суд қарорини назорат тартибида ўрганиб чиқиб, у билан келишган.\nБи-би-си Бош прокуратурадан ёзишмалардаги гапларни Мирзоҳид Ботиров даъво қилаётгандек, хакер эмас, вилоят котибининг ўзи ёзган бўлса, ушбу ишни ўрганиш Андижон вилоят вилоят прокуратурасига топширилиши қанчалик тўғри, дея сўради.\nБош прокуратура вилоят ҳокимининг прокуратурага таъсир ўтказа олиш қудрати борлигини рад қилди.\nБош прокуратура матбуот хизмати блогер Отабек Нуритдиновнинг суд қарори вилоят прокуратураси томонидан ҳаққоний ўрганиб чиқилганини билдирди.\nМирзоҳид Ботиров профилини хакерлар бузиб кириб ушбу ёзишмаларни олиб боргани ҳақидаги тушунтириши кўплаб саволларни пайдо қилади.\nХакерлар бузган бўлса улар нимага шахсий ёзишма олиб борган. Иккинчи профилни ҳам хакер бузганми?\nТармоқларда янграётган саволлар талайгина.\nХакерлар Мирзоҳид Ботировнинг профилини бузган бўлса, нима учун ҳаммага кўринадиган саҳифасида ёзмаган. Агар мақсад вилоят ҳокими матбуот котибининг обрўсини тушириш бўлса уни ҳаммага кўринадиган жойга ёзган афзал эмасми?\nШахсийда ёзиб, уни иккинчи профилдан скриншот қилиб тарқатиш ортидан қандай мантиқ бор ва қандай мақсад бўлиши мумкин?\nБи-би-си Андижон вилоят матбуот хизмати раҳбари Мирзоҳид Ботиров билан боғлана олмади.\nУндан хакерлар бузди, деганда нимани назарда тутгани. Хакерларнинг бузиши қандай кўринишда бўлгани ҳақида сўрамоқчи эдик.\nШунингдек, мутахассисларга кўра, Facebookда сизнинг профилингизга бошқа жойдан киришга ҳаракат бўлса, огоҳлантириш келади. Ва қаердан ҳамда қайси вақтда профилга кирилгани Facebook созламаларида кўриниб туради.\nБиз вилоят ҳокими гапларининг исботи сифатида Facebook томонидан берилган ушбу огоҳлантиришларнинг скриншотларини кўрсатишни сўрамоқчи эдик.\nИжтимоий тармоқдагиларни шубҳага солаётган яна бир жиҳати, гўёки хакернинг Андижон шевасида ёзиши, ҳоким қариндошлари ва ҳокимликдаги бошқалар билиши мумкин бўлмаган деталларгача билиши бўлмоқда.\nГўёки Мирзоҳид Ботиров билан ёзишаётган иккинчи томон ҳақида маълумот йўқ. Аммо ёзишмаларда профил эгаси уни "шогирдим" ва "болам" дея мурожаат қилади. Бошқаларга айтолмайдиган дардларини унга айтишини айтади.\nЭътиборли томони ёзишмалар айнан иккинчи профил томонидан скриншот қилинган.\nСкриншот қилинаётган вақтда Мирзоҳид Ботиров онлайн бўлганини кўриш мумкин. Яъни ёзишмалар кетаётган вақтда у расмга олинаверган.\nБундан ташқари скриншот қилган ва уни оммага сиздирган шахс ёзишмалардаги айрим исмларнинг устидан кўринмайдиган қилиб чизганини кўриш мумкин.\nНима мақсадда бундай қилингани эса бошқа кўплаб саволлар каби очиқ қолмоқда.


Қон томир жаррохлиги | 2 Клиника ТМА\nБош саҳифа » Бўлимлар » Қон томир жаррохлиги\n1979 йилда клиника Каримов Ш.И. раҳнамолигида II ТошДТИ даволаш факультети Госпитал жарроғлик кафедра 4 ихтисослаштирилган жарроҳлик бўлимлари асосида ташкил этилди. Дастлаб 8-корпус 6 этажда жойлашган эди ва қон – томир ва торакал патология билан беморларни (тўшак) даволаш учун ихтисослаштирилган эди. Каримов Ш.И. бўлим раҳбари эди, Цхвариашвили Т.Н бўлимининг мудири эди. 1984 йилга қадар кафедра мудири Цхвариашвили Т.Н эди. 1984-йилдан 2014-йилгача Ғаниев П.М. ушбу лаозимда ишлади. Бугунги кунда Асраров У.А. бўлимнинг мудири ҳисобланади.\nШу йиллари бўлимда ассистент ИсмаиловаД.А., Зимин Г.А., доцент Қодиров Р.Ю., аспирант Кротов С.О., Бабаджанов Д.А., Осипов Н.Г., клиник ординатор Эгамов Н.Э., координатори Ганиев П.М., Ким В.Ф., Ҳакимов Р.М. каби шифокорлар бу ерда ишлашди.\n1983 – йилда қон томир бўлими 22 мустақил қон томир ва ўпка жарроҳлиги бўлимларга бўлиниб кетди. Профессор Каримов Ш.И. қон томир бўлими раҳбари сифатида ва Цхвариашвили Т.Н бўлим мудири сифатида қолишди. Тузилган қон томир жарроғлиги бўлими Ўзбекистонда бир “пионер” эди. Бу йилларда замонавий операцияларнинг барча турларини амалга оширилаш эди, булар: аорта, сон-илео ва феморо-поплитеал сегменлари протезлаши, оёқ танқидий ишемияси, диабетик гангрена, вазоренал гипертония, Рейно касаллиги ва синдроми билан беморларни даволаш оширилди.\nБўлим фаровонлиги 1984-йилда сотиб олинган ва амалиётга тушган ангиография муассасасида интеграциялан кейин келди. Томир касалликлари бўйича ангиопластика ва Двакт янги усулларини кенг интеграция қилинган. Соғлиқни Сақлаш Вазирлиги I клиникаси (академик Арипов У.А. раҳбар) ва Тошкент филиал ССР (раҳбар академик Воҳидов В.В.) билан яқиндан ҳамкорлик жуда кўп илмий асарлар базасига айланди ва бошқа Соғлиқни Сақлаш станцияларига бизнинг ишларимиз кент интеграция қилинди.\nҚон томир жарроҳлигининг иккинчи фаровонлиги 1995-йилда, 2 ангиография муассасида сотиб олинганида, уларнинг компьютерда расмларни дижитал субтракция орқали олиш ва унга кейинги ишлов бериш сифатида, келди. Бу қобилият ёрдамида, клиникада оз-диаметр бўлган томирларда супер-селектив аралашиш, буйрак усти безларига эндоваскуляр аралашишлар амалга ошди. 1990 – йил Турсунов Б.З. бўлим раҳбари сифатида номзод қилиб кўрсатилди.\nРасм – 2. Қон-томир жарроҳлик ва ангиография ҳодимлари.\nКлиника вужудининг даврда, қон-томир жарроҳлик бўлими биринчи марта танқидий ишемия бўйича, реконструктив операцияларга тайёргарлик даврида, оёқлар артериялари ва асаб тизимига бириккан аралашишлар, ДВАКТ фонида ҳавфи бор бўлган реконструктив операцияларда, артериал гипертония билан боғлиқ буйрак усти безларига эндоваскуляр йўлида аралашишлар, интеграция турли босқини ДВАКТ усулларини интеграция қилинган.\nҚон-томир жарроҳлик бўлими изловчиси Мирзаев Б.Б. абдоминал аорта аневризмаси муаммоларига бағишланган докторлик диссертация бажарди. Ушбу йўналишда Раид Нурмуҳаммад томонидан номзодлик диссертация бажарилди. Қорин қон айланиш бузилишининг турли турдаги ҳолатларида органлар морфа-функционал ўзгаришини ўрганиш Кротов С.О., Бекетов Г. номзоди диссертациялари ўз аксини топди.\nКўпгина илмий ва илмий – тадқиқот ишлари беморларнинг қўл ва оёқ ишемия касаллигини даволаш натижаларини яхшилаш учун қилинган. Ушбу тадқиқотлар натижалари Қўшмурадов Е.Х., Магомадов У.А., Махбубур Раҳмон, Осипов Н.Г., Ганиев П.М., Эшметов, Имомов А.А., Закирханов Ш.Д., Ирназаров А.А., Ганиев Д.А., Умаров Д.М.ларнинг номзоди диссертацияси ўз ифодасини топди. Профессор Турсунов Б.З. ташаббуси билан бошланган тадқиқот РТФА АВ Вишневский номидаги жарроҳлик институтида, ТошДТИ клиникаси Госпитал жарроҳликкафедрасида давом эттирилди.\nРасм – 3. док Исмаилова Д.А. қон-томир жарроҳлик бўлими бир турда бўйича.\nАртериал гипертонияда турли хил эндоваскуляр усулда таклиф этилган аралашишлар Суннатов Р.Д., Сахибаев Д.П., Темиров С.Н. номзоди диссертацияларининг пойдевори бўлди.\nЭндоскопик жарроҳлик интеграцияси қон-томир жарроҳлиги ёнидан ўтиб кетмади. 2005-йилда Ўзбекистонда П.Т.Ф.С.да биринчи эндоскопик аралашиш (перфорант веналарнинг эндоскопик дессекцияси) ўтказилди. 2009-йилда – лапароскопик адреналектомия ижро бўлди. 2006 – йилдан бошлаб ич артерияларига эндоваскуляр стент интеграциясини амалга қўйиш васоренал гипертония билан боғлиқ кўплаб травматик оператив аралашишлардан воз кечишга йўл қўйди.\nТомир жарроҳлиги бўлими ходимлари.\nБўлим раҳбари: Ирназаров Акмал Абдуллаевич – т.ф.д., Тошкент Тиббиёт Академияси даволаш факультети госпитал ва факультет жарроҳлик кафедрасининг катта ўқитувчиси.\nБўлим мудири: Асраров Ўктамхон Аскархонович – Тиббиёт фанлари номзоди, Тошкент тиббиёт академияси даволаш факультети госпитал ва факультет жарроҳлик кафедрасининг ассистенти.\nБўлим таркибидаги шифокор: Умаров Дилшод Махмудович – Тиббиёт фанлари номзоди.\nҚон томир жарроҳлик бўлимида ошириладиган операциялар.\nБарча очиқ реконструктив қон-томир операциялар турлари (мисол учун: аорта, сон-илео ва феморо-поплитеал сегментлари протезлаши, оёқ танқидий ишемияси, диабетик гангрена, вазоренал гипертония, Рейно касаллиги ва синдроми, варикоз касаллиги ва ҳоказо).\nБарча эндоваскуляр диагностика ва даволаш операциялар (масалан: каротид артерияларига эндоваскуляр аралашишлар, коронар артериялар ва буйрак усти безларида эндоваскуляр аралашишлар, катта-, ўрта- ва оз- диаметр артерияларига супер-селектив аралашишлар) .\nЮқори-технологик операциялар турлари (масалан: гибрид амалиётлар).\nҚон томир жарроҳлиги бўлими ходимлаои кундалик режаси.\nэрталабки касалларни кўриб чиқиши\nбўлимда эрталабки конференция\nЎзбекистон Республикаси Соғлиқни Сақлаш Вазирлиги янгиликлари, фармойишлари билан таништириш\nЭрталабки шифокорлар конференция\nОперциядан олдин ва сўнг беморлар кўриги\nОперация сўнг беморлар кўриги\nЭртага операция қилинадиган беморларни текшириш\nБўлим ҳужжатлари ишини олиб бориш


«Мўминалар» журналига обуна бўлинг! - Hidoyat.uz\nАсосий саҳифа Слайдер «Мўминалар» журналига обуна бўлинг!\nЧоп этилди Noyabr 12, 2020 «Мўминалар» журналига обуна бўлинг!da fikr bildirishni o'chirish\nМуҳтарам мўмину мўминалар!\nҲар бир мусулмонга илм олиш фарзлиги ҳаммамизга маълум. Лекин бугун илм қидириб Чин (Хитой)га бориш шарт эмас. Бироз эътиборли бўлсангиз унинг ўзи эшигингизни қоқиб келади. Айниқса, аёл-қизларимиз учун хос бўлган диний билим ва кўрсатмалар, улар билишлари лозим бўлган одоб-ахлоққа доир масалалар, ибратли ҳаётий ҳикоялар бериб бориладиган, юртимизда ягона бўлган “Мўминалар” журналига обуна бўлсангиз нафақат ўзингиз, балки аҳлингиз ҳам зиё чашмасидан баҳраманд бўлади.\nЎзбекистон мусулмонлари идорасига қарашли “Шамсуддинхон Бобохонов” нашриёт-матбаа ижодий уйи севимли нашрингизни энг гўзал дизайн ва бичимда муштарийларга тақдим этиб келмоқда.\nСолиҳ амалларингиз давомли бўлиши учун шошилинг.\nНашримизга обуна бўлинг!\n«Мўминалар» – 48 000 сўм (икки ойда бир марта)


Трамп АҚШ ўз армиясидан фойдаланишга мажбур бўлмаслигига умид қилмоқда\nТрамп АҚШ ўз армиясидан фойдаланишга мажбур...\n05.07.2018 05:13 0 162\nАмерика президенти Дональд Трамп АҚШ ўз қуролли кучларини қўллашга асло мажбур бўлмаслигига умид билдирди. Бу ҳақда «Gazeta.ru» хабар бермоқда.\nТрампнинг сўзларига кўра, АҚШ ҳукумати мамлакат хавфсизлигини таъминлаш мақсадида қуролли кучларни қайта тиклаш билан шуғулланаяпти. Бу йил шу мақсадга 700 миллиард доллар ажратилган. Ўтган йили 716 миллиард доллар йўналтирилган эди.\n«Биз ўз қуролли кучларимизни тиклаймиз. Биз қуролли кучлар қамровини кенгайтириб, янада кучли ва мустаҳкам асосга эга қиламиз. Ҳар доимгидан ҳам кучлироқ бўлади. Лекин умид қиламанки, биз қуролли кучларимизни ишлатишга асло мажбур бўлмаймиз», – деган Трамп.\nАввалроқ Трамп Пентагонга космик қўшинни шакллантириш бўйича топшириқ берган эди. У АҚШ армиясининг бир тармоғи бўлади.\nДоналд Трамп Армия\nХориж 21/09, 09:40\nТрампни заҳарлашга уринган аёл Канада чегарасида ушланди\nХориж 20/09, 11:00


АКШ сенатининг кун тартибида Узбекистон - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №3 (14) 1998. Якин тарих сахифалари\nАКШ сенатининг кун тартибида Узбекистон\n1992 йил 29 июнда “Бирлик” лидери Абдурахим Пулатга карши уюштирилган суикасддан кейин уни Тошкент касалхонасида АКШ сенатори Ларри Пресслер зиёрат килганини ва бу вокеадан кейин Узбекистон президенти Каримовнинг АКШга мулжалланган зиёрати АКШ хукумати тарафидан бекор килинганини журналимиз сахифаларида аввал хам ёзган эдик. Сенатор Ларри Пресслер уша вактда Болтикбуйи жумхуриятлари, Русия, Козогистон, Узбекистон, Киргизистон, Туркманистон ва Гуржистон буйлаб расмий визит билан саёхат килаётганди. У узининг зиёрати вактидаги сиёсий мулокотлари ва бу давлатлардаги вазият тугрисида 1992 йил 21 июль куни АКШ Сенатида катта нутк сузлади. Нуткнинг Узбекистонга тегишли кисми Тошкент касалхонасига килинган зиёратнинг тафсилотларидан иборат. Узбекистон президентининг АКШга режалаштирилган зиёратини 3 йил оркага суриб юборган бу вокеанинг АКШ сенатида кандай ёритилганини жамоатчилик билиши керак. Шунинг учун биз сенатор Ларри Пресслернинг уша кунги нуткини бу сахифаларда босишга карор килдик. Пресслернинг нутки АКШ сенатининг куйидаги расмий хужжатидан олиниб таржима килинган: Congressional Record. Proceedings and Debates of the 102d Congress. Second Session. Vol. 138, No. 103, 1992 Тахририят\nУзбекистонда диссидентни зиёрат килдик\nУзбекистон сафарига чикмасимиздан олдин, бу ерда элчи вазифасини вактинчалик утаётган ходимимиз менга у ерда бир сиёсий лидер билан учрашиш кераклигини айтди. Хабарларга кура у якинда калтакланган булиб, хатто унинг улганлиги овоза булганди.\nМен бу вокеага эътибор билан карадим ва касалхонага боришга карор килдим. Мен демократия кайси йуналишда ривожланаётганини курсатиш учун у ердаги ахволни тулик ёритмокчиман. Тошкентдаги касалхонани зиёрат килиш вокеаси 1992 йил 7 июлда булди.\nМен Тошкентга келишим билан у билан учрашишга харакат килдим. Аввал менга у бошидан урилгани учун сиз билан гаплашолмаса керак дедилар. Бундан ташкари шу хам очикча куриниб турардики, агарда тугридан-тугри элчихона оркали учрашиш учун рухсат суралса, хавфсизлик хизмати ходимлари менинг зиёратимни амалга оширтирмаслик учун керакли хамма нарсани киладилар.\n7 июль куни Ташки ишлар вазирлигимизнинг Тошкентдаги энг юксак мартабали вакили Жон Паркер билан (у рус тилини хам билади) аввалдан эълон этмасдан, кутилмаган вактда касалхонага бордик ва “Бирлик” халк харакатининг раиси Абдурахим Пулатов билан учрашдик. У операциядан кейин даволанаётган экан. Хавфсизлик хизмати ходимлари бизнинг кимлигимизни фаркига бормаганларидан фойдаландик ва ута ифлос коридорлардан утиб керакли хонанинг эшиги олдига етиб бордик. Бу ерда бизни сезиб колдилар. Бизни киритмаслик учун тупалон бошланди. Аммо етиб келган бош врач бир неча минутга киришимизга рухсат берди, аммо расмга олмасликни буюрди.\nЖон Паркер менинг зиёратга келган Сенатор эканлигимни расман эълон килмасада, касалнинг бу ерда булган кариндошларига ва якинларига буни айтди. Хавфсизлик хизмати ходимлари бизнинг ким эканлигимиз тугрисида нималар уйлаганларини билмайман, лекин аминманки, улар бизнинг ким эканлигимизни ва ниятимизни билсалар эда, бизга киришга рухсат беришмасди.\nЖуда ифлос булган бир хонага кирганимизда яраланган бошлари бинтлар билан ураб ташланган ва икки кора кузли кишини курдик. Уларнинг иккаласи хам операция килинган булиб, касалхонада 7-10 кунчадан бери ётишарди. Уйлайманки, биз келганда улар аввалгисидан анча яхши булиб колишганди.\nМен “Бирлик” раисдоши Абдурахим Пулатовдан сизларни ким урган булиши мумкин, деб сурадим. У хеч иккиланмасдан, бу иш тугридан тугри президент Каримовнинг буйруги билан килинганлигини айтди. Ва у Каримовнинг аппарати кандай килиб бу каби ишларни тугри узларига буйсундирилган Адлия вазирлиги ва Ички ишлар министрлигининг баъзи булимларининг кули билан килаётганини ва бу булимлар тугридан-тугри Каримовга хисобот бераётганларини тушунтириб берди.\nЖаноб Пулатов бир оммавий митинг утказишга рухсат олиш учун керакли органларга мурожаат килган ва 1-2 ерда нутк сузлаган. Унинг бутун жинояти шундан иборат эди. У бизнинг прокурорлик каби бир ташкилотга чакиртирилиб, у ерда сурокка тутилипти. Адвокати билан уша ердан чикаётганда эса хеч нарсага аралашмасдан томошабин булиб турган хавфсизлик хизмати ходимлари кузи олдида темир трубалар билан куролланган бир грухнинг хужумига учраб калтакланибди. У амин эдики, (бундай шароитда) бундай хужум факат президент Каримовнинг расмий рухсати билан амалга оширилиши мумкин эди ва амин эдики, бунинг сабаби унинг сиёсий фаолияти булган.\nБиз у билан Жон Паркернинг таржимонлигида 10 минутча гаплашганимиздан кейин хонага докторлар кириб келдилар ва бу ердан чикиб кетишимизни талаб килдилар. Улар бизга чикиб кетиш учун охирги икки минутни берсаларда, бизнинг бу ерда эканлигимиздан асабийлашганлари куриниб турарди. Ва куринишидан бизнинг ким эканлигимизни ва нима учун келганимизни аник билишмасди. Шу пайтда биз Жоннинг портфелидан фотоаппарат чикардик ва у бир расм олди. Докторларнинг каршиликларига карамасдан биз яна бир жуфт расм олишга улгурдик. Мен фотоаппаратни уз портфелимга солиб куйдим, чунки хавфсизлик хизмати ходимлари уни олиб куйишга харакат килсалар, уни олиб колиш шанси менда купрок эди. Биз касалхонани хеч кандай кутилмаган вокеага дуч келмасдан ва каршиликсиз тарк этдик.\nЖаноб Пулатов бизнинг зиёратимизни юксак бахолаётганини ва тузалиб чиккандан кейин сиёсий фаолиятини давом эттиражагини айтди. Унинг адвокати жаноб Олимов куп гапирмади, куринишидан хали хам мазаси йук эди. Менинг тушунишимча, жаноб Пулатовнинг бошини бутунлай ураб ташлаган бинтларни олиб ташлаш учун у яна анча даволаниши керак. Аввалига унинг кузлари бутунлай шишиб кетганлигидан у курмай колган экан хисоб. Энди унинг кузлари очик, лекин унг кузи атрофидаги яралар хали битмаган. Лекин у саккиз кун аввал булган мудхиш хужум вокеасини жуда яхши эсламокда.\nКейин мен Ташки ишлар вазири уринбосари Фотих Тешебоев билан куришиб, бу вокеа буйича изох талаб килдим. У, бу бизнинг ички ишимиз, зиёрат билан келган Сенатор бу ишларга аралашмаслиги керак, деб айтди. У калтакланиш вокеасини рад этмади ва бу вокеада Каримов девонининг ролини мухокама килмаслигини, чунки бу хам ички масала эканлигини кайтарди.\nМен бу масалани Президент билан хам мухокама килишни жуда истадим, аммо Президент йук эди. Хаётнинг ирониясига карангки, у Европада Хавсизлик ва Хамкорлик Мажлисида катнашиш учун Хельсинкига кетган экан.\nМен жаноб Тешабоевга бу масала тула хал булмагунча куйидагиларни килишимни айтдим:\nИккиёкламалик соликни йук килиш масаласига доир Узбекистон билан тузилган шартноманинг тасдикланишига карши чикаман.\nПрезидент Каримовнинг Кушма Штатларига киладиган зиёратига карши чикаман. Жаноб Каримов АКШга зиёрат килиб президент Буш билан учрашишни сураб мурожаат килганди. Уйлайманки, юкоридаги масала буйича очиклама булмагунча бу мурожаат кабул килинмайди.\nМен бу масала буйича Европада Хавфсизлик ва Хамкорлик Мажлисига хам суров билан мурожаат килдим ва бу калтаклаш ходисасида хукуматнинг кули бор ёки йук эканлигини улар хам урганишлари лозимлигини билдирдим.


Ижтимоий тармоқларда Тошкент шаҳрида бир неча фуқаро ИИБ ходимларига қаршилик кўрсатгани акс этган видеолавҳа тарқалди. ИИВ ЙҲХББ ҳолат бўйича расмий маълумот берди.\nҚайд этилишича, 2020 йилнинг 31 декабр кунидан 2021 йилнинг 1 январ кунига ўтар кечаси, соат 04:00ларда, Тошкент шаҳар Чилонзор тумани, Муқимий кўчасида “Матиз” русумли автомобил ҳайдовчиси ЙПХ ходимининг тўхташ ишорасига бўйсунмасдан ҳаракатланган.\nЧилонзор тумани, Қатортол кўчасида ҳайдовчи бошқарувни йўқотган ва автомобил бетон тўсиқ устига чиқиб тўхтаган. Автомашинада бўлган 4 нафар фуқаро ҳодиса жойига етиб келган ИИББ ЙПХ ва ППХ ходимларининг қонуний талабларини бажармасдан, ўткир тиғли жисмлар билан қаршилик кўрсатган.\nҲозирда барча фуқаролар шахсига аниқлик киритилиб, ҳодиса юзасидан Чилонзор тумани прокуратураси томонидан Жиноят кодексининг 277-моддаси 3-қисми “г” банди тартибида жиноят иши қўзғатилган ва дастлабки тергов ҳаракатлари олиб борилмоқда.


Миллий қурултой – янги мулоқот майдончаси - Номадлар,Турклар,Қозоқ одатлари ва анъаналари,Қозоғистон табиати | QazaqTV\nМиллий қурултой – янги мулоқот майдончаси\nБугун Улитауда Миллий қурултойнинг дастлабки йиғилиши ўтказилади. Консультатив-маслаҳат органи таркибида 117 нафар юртдошимиз бор. Янги ташкилот Ижтимоий ишонч миллий кенгаши ишини давом эттиради ва ҳокимият ҳамда халқ ўртасида боғловчи ҳалқа вазифасини бажаради. Экспертлар таъкидлашича, Миллий қурултой Янги Қозоғистон ғоясини рўёбга чиқаришдаги узвий фаолиятнинг бир қисми. У мамлакат тараққиёти истиқболлари муҳокама қилинадиган майдончага айланади.\nЖамаладен Ибрагимов, тарихчи олим:\n- Баъзи фуқаролар Миллий қурултойни ватандошларимизни юртга қайтишга чақирган мустақиллик дебочасидаги қурултойлар билан адаштиради. Ушбу қурултой Президент қошида тузилган, бошқа форматга, замонавий қиёфага эга. Қурултойнинг мақсади давлат раҳбари ва жамиятга халқимиз олдида қандай муҳим вазифалар турганини кўрсатиб беришдан иборат. Жамиятимизда трансформация давом этаётган бир даврда Миллий қурултойнинг биринчи йиғилиши айнан Улитауда ўтказилиши рамзий маънога эга.


ПФЛ ходими пора билан қўлга тушди - Халқ сўзи\n17:54 18 Январь 2019 Спорт\nУ Бухоро вилояти Ғиждувон тумани «Иттифоқ» жамоасини Про-лиганинг В гуруҳида иштирок этиши учун лицензиялашдан ўтказиб бериш эвазига 2500 АҚШ доллари миқдорида пора сўраган. Бу ҳақда хабар топган ЎФА Футбол фаолиятини назорат қилиш бошқармаси Тошкент шаҳар прокуратурасининг Иқтисодий жиноятчиликка қарши кураш департаменти билан ҳамкорликда махсус тадбир ўтказган.\nАна шу тадбир натижасида Р.К. Ўзбекистон Давлат Консерваторияси ёнида 1500 АҚШ доллари миқдорида пора олаётган пайтда қўлга олинган. Бу ҳолат юзасида Ўзбекистон Республикаси Жиноят Кодексининг тегишли моддалари билан жиноят иши қўзғатиш масаласи ҳал қилинмоқда.\nШунингдек, Р.К. билан бирга мана шундай тамагирликка қўл урган жиноий шериклари ҳам қонун олдида жавоб беради, дейилади ЎФА хабарида.


Энг биринчи электрон компьютер қандай бўлган? - XABARDOR.UZ\nENIAC (Electronic Numerical Integrator and Computer - Электрон рақамли интегратор ва компьюетр) – кенг кўламли вазифаларни амалга ошириш учун қайта дастурлаш мумкин бўлган илк электрон ҳисоблагич.\nМашина 1943 йилда АҚШ армияси буюртмасига кўра, Пенсильвания университети олимлари томонидан ишлана бошланган.\nШуниси диққатга сазоворки, компьютернинг энг биринчи тест вазифаларидан бири - супербомбанинг термоядровий портлашини математик моделлаштириш бўлган. 1950 йилда машинада биринчи муваффақиятли рақамли об-ҳаво прогнози ишлаб чиқилган.\nENIAC'нинг оғирлиги - 27 тонна, энергия истеъмоли - 174 кВт, ҳисоблаш қуввати - бир сонияда 357 кўпайтириш амали.


Бу қизиқ! Шахбокс ҳақида биласизми? / Olamsport.com\nБокс/ММА, Шахмат, Қизиқарли!\nБу қизиқ! Шахбокс ҳақида биласизми?\nТеглар : ШахбоксФахриддин Рўзиев\n"Olamsport.com" ижодкорлари муштарийларга спорт олами ҳақида қизиқарли материаллар тақдим қилишда давом этади.\nБугунги мавзумиз — шахбокс. Жисмоний ҳам ақлий кучингиз синовдан ўтказиладиган спортнинг ушбу турида рақибингизни бокс ва шахмат элементлари воситасида енгишингиз талаб қилинади. Жаҳон миқёсидаги машҳурлиги кундан кунга ортаётган спортнинг ушбу тури ҳақида қуйида батафсил маълумот берамиз.\nШахмат бокси нима ўзи?\nШахбокс — бу шахмат ва бокснинг бирлаштирилиши натижасида пайдо бўлган, жисмоний куч, заковат, жасорат ва стратегик маҳоратни талаб қиладиган ажойиб спорт тури. Шахмат бокси билан шуғулланувчилар унинг фалсафасини ҳаёт учун кураш сифатида ифода этишади. Спортнинг бу турида муваффақиятга эришиш фақат яхши боксчи ёки зўр шахматчи бўлиш кифоя қилмайди. Омадга эришиш учун уларнинг ҳар икковини мутаносиб равишда олиб бориш керак. Бокс матчларида адреналин ҳосил бўлиб, юрак уриш тезлиги 160 дан ортиб кетади. Шунда сиз тўсатдан шахмат столи олдида пайдо бўласиз. Энди тинчланасиз ва хато қилмасдан, рақибингизни енгиш ҳақида бош қотира бошлайсиз.\nСпортнинг мазкур туридаги жанглар расман 2003 йилдан бери ўтказилиб келинади. Профессионал мусобақаларда иштирок этиш учун 17-35 ёш орасида бўлиб, камида 50 та ҳаваскор жанг ўтказиш тавсия қилинади. Шахмат учун минимум 1800 Эло очконгиз бўлиши керак. Ушбу спорт тури билан ҳаваскор даражада шуғулланиш учун ҳеч қандай чекловлар йўқ.\nШахбокс қандай ўйналади?\nШахмат бокси мусобақалари жами 11 раунддан (бокс - 5, шахмат - 6) иборат. Матч шахмат раунди билан бошланиб, шахмат раунди орқали давом эттирилади. Бокс раунди 3 дақиқа, шахмат 4 дақиқа ўйналади. Шахбокс баҳси 39 дақиқа даврм этиши мумкин. Раундлар орасида тайёргарлик учун 1 дақиқа берилади. Беллашув мот ёки нокаут билан якунланиши мумкин. Баҳс тўлиқ давом этиб, шахматда дуранг қайд этилса, боксда кўпроқ очко тўплаган спортчи ғолиб бўлади. Агар иккала турда ҳам кучлар тенг келса, шахматда қора доналарда ўйнаган томон ғалаба қозонади.\nШахмат боксидаги вазн тоифалари:\nЕнгил вазн: -70 кг\nЎрта вазн: -80 кг\nЯрим оғир вазн: -90 кг\nОғир вазн: +90 кг\nЕнгил вазн: -55 кг\nЎрта вазн: -65 кг\nЯрим оғир вазн: -75 кг\nОғир вазн: +75 кг\nСўзимиз охирида Бутунжаҳон шахмат бокси ташкилоти (WCBO) мазкур спорт тури бўйича 2021 йилда ўтказишни режалаштирган нуфузли мусобақалар кўйзатини келтирамиз. Эътиборли жиҳати, улар орасида октябрь ойида Москва мезбонлик қиладиган 4-жаҳон чемпионати баҳслари ҳам бор.\n1. Сентябрь: IFC - PRO - CHESSBOXING (Франция);\n2. Октябрь: NORDIC CHESSBOXING FIGHT NIGHT (Хельсинки, Финляндия);\n3. Октябрь: 4TH WORLD CHESSBOXING CHAMPIONSHIP (Москва, Россия);\n4. Декабрь: INDIAN OPEN INTERNATIONAL CHESSBOXING CHAMPIONSHIP (Калькутта, Ҳиндистон)\nИнтернет маълумотлари асосида Фахриддин Рўзиев тайёрлади\nБектемирнинг собиқ рақиби Габриэль Росадонинг Хайме Мунгиага қарши жанги тасдиқланди 0


Андижонда “Биз буюк юрт фарзандларимиз” шиори остидаги ёшлар фестивали бошланмоқда\n22:35 / 10.05.2016\nЎзбекистон республикаси мустақиллигининг 25 йиллиги муносабати билан мамлакат миқёсида ташкил этилган “Биз буюк юрт фарзандларимиз” деб номланган ёшлар фестивали 11-13 май кунлари Андижон вилоятида бўлиб ўтади.\nЁшларни Ўзбекистонда амалга оширилаётган иқтисодий, ижтимоий-сиёсий ислоҳотлар, ўсиш-ўзгаришлар билан яқиндан таништириш, айни жараёнда уларнинг қалбида дахлдорлик ва шукроналик туйғусини шакллантириш, буюк аждодлар мероси ҳамда миллий қадриятларга ҳурмат руҳида тарбиялаш мақсадида ташкил этилган мазкур фестиваль минглаб ёшларни қамраб олди.\nФестиваль олдидан Андижон вилояти ҳокимлигида матбуот анжумани бўлиб ўтди. Тадбирда сўзга чиққан вилоят ҳокимининг биринчи ўринбосари Муҳаммаджон Нишонов «Камолот» ёшлар ижтимоий ҳаракати Марказий Кенгаши раисининг биринчи ўринбосари Феруза Муҳаммаджонова, Ўзбекистон халқ артисти Бахтиёр Ихтиёров ва бошқалар фестивални ўтказишдан асосий мақсад, унинг аҳамияти, амалга ошириладиган лойиҳалар ҳақида маълумот бериб ўтишди.\nАнжуманда иштирок этган оммавий ахборот воситалари ходимлари ва жамоатчилик вакиллари ўзларини қизиқтирган саволларга жавоб олишди.\nШундан сўнг вилоят марказидаги Алишер Навоий номли маданият ва истироҳат боғида тарғибот гуруҳидаги санъаткорлар иштирокида бошланажак фестиваль олдидан дебоча сифатида концерт дастури намойиш этилди.\n“Kun.uz” мухбири фурсатдан фойдаланиб, тарғибот гуруҳи сафида Андижонга ташриф буюрган санъаткорларни суҳбатга тортди. Бу борада “Камолот ПРЕСС” ёш репортёрлар клуби аъзоси Бобурмирзо Ҳожиакбаров яқиндан ёрдам берди.\nОтабек Муталхўжаев, “Ниҳол” давлат мукофоти совриндори, хонанда:\n– Бугун Андижонга келдик, кайфиятлар зўр. Умуман олганда водийни жудаям яхши кўраман. Бизни жуда яхши кутиб олишди. Андижонда оммавий тадбирлар доим кўтаринки руҳда ўтади. Вилоятнинг шижоатли ёшларига қойил қолмай иложимиз йўқ. Энг асосийси уларда санъатга бўлган муҳаббат кучли. Кўриниб турибдики, бу ерда “Биз буюк юрт фарзандларимиз” фестивалига жуда катта тайёргарлик кўрилган. Бошланажак фестиваль доирасидаги барча тадбирлар мустақилликнинг 25 йиллигига муносиб совға бўлади.\nМасрур Усмонов, хонанда:\n– Андижонга кириб келишимиз билан, тарғибот гуруҳи аъзоларини бир хил кийимдаги ёшлар, қўлларида ватан байроғи билан кутиб олишди. Уларнинг кўзидаги қувончни сўзсиз ҳам ҳис этиш мумкин эди. Уларнинг самимий меҳрини, қувонч ва иштиёқини пайқаш қийин эмас. Ўйлайманки, мана шундай зўр кайфият фестиваль давомида барчамизга ҳамроҳ бўлади.\nМуаллиф: Элмурод Эрматов, Андижондан “Kun.uz” сайти учун махсус.


Ўғли ва жиянларини «UzAuto Motors»га ишга киритиш учун 3.700 доллар бериб алданди - xabar.uz\nЎғли ва жиянларини «UzAuto Motors»га ишга...\n11.07.2020 22:43 0 1286\nАндижон вилояти Асака тумани Янгисор МФЙ да яшовчи 38 ёшли А.А. 2020 йилнинг январь ойида ўзига олдиндан таниш бўлган 49 ёшли Т.Т. ни ишончига кириб, унинг ўғли ва жиянларини Асака туманида жойлашган «UzAuto Motors» АЖга ишга олиб кириб қўйишини ваъда қилиб, Т.Т. нинг 3.700 АҚШ доллар пулларини фирибгарлик йўли билан қўлга киритиб, ўзининг шахсий эҳтиёжлари учун сарфлаб юборган, деб хабар бермоқда ИИВ ҳузуридаги Тергов департаменти.\nМазкур ҳолат юзасидан Асака туман ИИБ ҳузуридаги Тергов бўлими томонидан А.А. га нисбатан Ўзбекистон Республикаси жиноят кодексининг 168-моддаси 3-қисми «б» (фирибгарлик) банди билан жиноят иши қўзғатилган.\nҲозирда жиноят иши юзасидан дастлабки тергов ҳаракатлари олиб борилмоқда етказилган моддий зарарни қоплаш масалалари кўрилмоқда.\nфирибгарлик жиноят иши «UzAuto Motors»\nҲуқуқ 12/09, 22:00\nНаманганда икки эркакнинг «қилиғига яраша» жавоб қайтарган қизга очилган жиноят иши ёпилгани айтилмоқда


Мавзу: "телевизор" - Terabayt.Uz\nҚарши олинг: нақ 98 дюймли Redmi Max 98 гигант телевизори тақдим қилинди\nТелевизорнинг юраги 12 нанометрли технологик жараёнда ишлаб чиқариладиган янги якка чипли тизимдир.\nNokia Smart TV намойиш этилди: нархи, жиҳатлари ва видеоси!\nAndroid TV (Android 9 Pie) тизимли телевизор WiFi 802.11ac (2.4 ГГц/5 ГГц) ҳамда Bluetooth симсиз интерфейсларини қўллаб-қувватлайди. Корпусида учта HDMI, иккита USB ва битта Ethernet порти мавжуд.\nNokia телевизорлари шу йилнинг охирида ёки 2020 йилнинг бошида расман намойиш этилиши кутилмоқда. Бозорда улар Motorola ҳамда OnePlus маҳсулотлари билан рақобатлашади.\nЯпон компанияси бир нечта вариантдаги ўрама телевизорларини патентлаган. Булардан учтасида телевизорнинг дисплейи унинг асосидан юқорига, иккитасида эса пастга ёйилиб чиқади.\nXiaomi бешинчи авлод – Mi TV 5 телевизорларини намойиш этди\nXiaomi Mi TV 5 ва Mi TV 5 Pro’нинг ҳар бири экран диагоналига кўра уч хил ўлчамда таклиф этилади. Яъни, диагонали 55, 65 ёки 75 дюймлик бешинчи авлод ақлли телевизорини сотиб олиш мумкин.\nҲаттоки ҳамёнбоп смартфонлардан ҳам арзон телевизорнинг техник хусусиятлари борасида ҳам мўъжиза кутмаслик керак. Унинг экранида Full HD матрица қўлланган, аудиотизимининг қуввати ҳам 16 ваттлик.\nLCD-телевизор ва монитор экранидаги доғларни осон кетказишнинг энг арзон усули\nШундай аралашмага бўктирилган латта билан LCD-экранларни қаттиқ босмасдан, енгил ҳаракатлар ёрдамида артса бўлади. Ушбу аралашма дисплейни ярқиратиши билан бирга, унга зарар етказмайди ҳам.\nOnePlus TV тақдимот куни, хусусиятлари ва нархи маълум бўлди\nGoogle Play Developer Console сайтида мазкур қурилманинг кодли номи Dosa бўлган, Ҳиндистон бозорига мўлжалланган версияси «кўзга ташланди».\nНоқонуний олиб келинаётган телевизорлар фош этилди\n"Сифати кафолатланмаган маиший техника буюмларининг мамлакатимизга яширинча олиб кирилишига қарши божхоначилар томонидан самарали кураш олиб борилмоқда", дея хабар бермоқда Божхона қўмитаси сайти.\nRedmi энди 4K-телевизорлар ҳам тақдим этади, нархлари кулгили!\nАйни дамда камида иккита русумда – L70M5-RA ҳамда L40M5-FA модел рақамлари остида Redmi TV тайёрланмоқда. Номидаги рақамларига қараганда, улар тегишлича 70 ва 40 дюймлик экранларга эга.\nArtel маҳсулотларига уч йиллик, Samsung, Shivaki ҳамда MOONX телевизорларига эса бир йиллик муддатли расмий кафолат бор. Шунингдек, харидингиз Тошкент шаҳри бўйлаб 12 соатда бепул етказиб берилади!\nҚарши олинг: Samsung Sero – «ёшларбоп» тикка телевизор!\nSero телевизорлари орқали ёшларнинг севимли контентларини ўзлари кўниккан форматда, фақат катта экранда томоша қилишлари мумкин бўлади.\nЖиноий гуруҳ аъзолари божхона ходимларига 9 минг АҚШ долларини пора сифатида таклиф қилди. Аммо уларнинг бу найранги ҳам наф бермади.


Ҳиндистонлик аёл 72 ёшида илк фарзандини дунёга келтирди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳиндистонлик аёл 72 ёшида илк фарзандини дунёга келтирди\t12:03, 11 май\tҲиндистоннинг Харьяна штатида яшовчи 72 ёшли аёл илк маротаба она бўлди, деб хабар берди “Lenta.ru” нашри.\nДалжиндер Каур (Daljinder Kaur) 2016 йилнинг апрель ойида илк фарзандини дунёга келтирди, аммо бу хабар эндигина ОАВларда эълон қилинди. Кекса аёл икки йил давомида экстракорпорал уруғлантириш (ЭКУ) курсларини қабул қилган ва ҳомиладор бўлган. Унинг 79 ёшли турмуш ўртоғи Каур боланинг биологик отаси ҳисобланади.\nКекса аёлни назорат қилган клиника раҳбари Анураг Бишнойнинг айтишича, аёлнинг ҳомиладор бўлишига ишонмаган, аммо тест натижалари унинг ҳомиладор бўла олишини тасдиқлаган. Далжиндер Каур 2008 йилнинг ноябрь ойида, 70 ёшида ЭКУ ёрдамида фарзанд кўрган аёл Ражо Деви Лоханнинг рекордини такрорлади. Ўша пайтда 70 ёшда бўлган Лохан туғруқ асоратидан вафот этишига бир баҳя қолган.


Путин муҳожирларнинг Россияда қолиш муддатини яна узайтирди | Qalampir.uz\nПутин муҳожирларнинг Россияда қолиш муддатини яна узайтирди\nЖамият\t24 Сентябрь 2020 12:58 6490\nРоссияда доимий ёки вақтинча яшаш рухсатномасининг муддати тугаган хорижликлар 15 декабргача мамлакатда қолиишга рухсат берилди. РФ Президенти Владимир Путин тегишли фармоннинг амал қилиш муддатини янгилади. Янги фармон 23 сентябрда имзоланган, бироқ 16 сентябрда кучга кирган.\nҲужжатга мувофиқ чет элликлар 15 сентябргача амал қилиш муддати тугаётган ҳужжатларини (виза, вақтинча ёки доимий яшаш рухсатномаси, миграцион карта ва бошқалар) узайтирмаса бўлади. Бу фармон ишлаш учун руҳсатнома ва патентга тааллуқли эмас.\nШунингдек, Путин шахсий гувоҳномаларининг муддати ўтган чет элликларга Россияни “ўз фуқаролик ҳолати”да тарк этишга рухсат берди.\nФармон билан Россиядан маъмурий чиқариб юбориш тўғрисида қарор қабул қилинган хорижликларни мамлакатдан ихтиёрий чиқиб кетиш муддати тўхтатилди. Шундай қилиб, 15 декабргача чет элликларга нисбатан чиқариб юбориш ва депортация қилиш каби қарорлар қабул қилинмайдиган бўлди.\nЭслатиб ўтамиз, Россия Президенти 18 апрель куни мамлакатда қолиш муддати 15 март куни тугаган меҳнат муҳожирларига 15 июнгача эркин юриш ва ишлашга рухсат берувчи фармонни имзолаганди. Кейинроқ бу муддат 15 сентябргача узайтирилганди.\n10 Июнь 15:45 38977\n10 Июнь 20:28 30770\n09 Июнь 22:25 28201\n09 Июнь 13:57 20790\n11 Июнь 19:36 20726


Ўзбекистон - Тожикистон чегараси тўлиқ демаркация қилиниши натижасида аниқ харитада кўрсатилади - zarnews.uz\nЎзбекистон - Тожикистон чегараси тўлиқ демаркация қилиниши натижасида аниқ харитада кўрсатилади\nЎзбекистон ва Тожикистон 27 январга қадар икки давлат чегарасини тўлиқ демаркация қилишни якунлаш ниятида. Бу ҳақда Тожикистон ахборот агентликлари Душанбе расмийларига таянган ҳолда хабар беради.\nАйни пайтда Тошкентдан келган ҳукумат делегацияси Душанбеда бу масалада учрашув ўтказмоқда.\nЎзбекистон ва Тожикистон ўтган йили давлат чегарасини тўла делимитация қилиб бўлган эди. Яъни томонлар чегара чизиғи ўтиши тўғрисида ёзма равишда келишиб олган. Энди эса чегарани демаркация қилиш натижасида икки давлатнинг аниқ чегара чизиғи хариталарда кўрсатилади.\n2018 йил март ойида Ўзбекистон Республикаси президенти Шавкат Мирзиёевнинг Душанбега давлат ташрифи чоғида тожик-ўзбек давлат чегараси алоҳида участкалари бўйича Тожикистон - Ўзбекистон битими имзоланганди.\nЎзбекистон-Тожикистон чегарасининг узунлиги 1 332 километрни ташкил қилади.\nТеглар: Тожикистон чегара\nЧегарада эътиборсизликка йўл қўйган тиббиёт ходимларига чора кўрилди\nЎзбекистон ва Тожикистон Зарафшон дарёсида ГЭС қуриш масаласини муҳокама қилмоқда\nҚозоғистон чегарасида ўзбекистонликлардан пул ундиришаётгани ўрганилмоқда\nДХХ Ўзбекистон-Қирғизистон чегарасидаги жанжал бўйича баёнот берди\nҚирғизистон ва Ўзбекистон чегарасида қуролли тўқнашув содир бўлди\n450 нафар битирувчиларга ҳарбий унвонлар топширилди\nЎғрининг хурсандчилиги узоққа чўзилмади\nСамарқанддаги ноқонуний дорихоналарнинг фаолиятига қачон чек қўйилади?\nҚатағон қурбонлари хотираси: Жавоҳарлал Неру Ўзбекистонда излаган олим ким эди?\nИталияда коронавирус юқтирган икки киши вафот этди\nШуҳрат Сирожиддинов Озарбайжондаги институт фахрий доктори\nкоронавирус ўғирлик Шавкат Мирзиёев Эркинжон Турдимов божхона Хитой Туркия вилоят сессияси ҳоким наркотик ЙТҲ депутатлар


Қирғизистоннинг ночор қишлоқларидан ремонт, қурилиш ёки юк ташиш каби вақтинчалик иш қидириб пойтахтга келган эркаклар, Бишкек, 30 июнь. Қирғизларнинг кўпчилиги мигрантлар ҳаёти кун сайин ёмонлашаётган Россияга бормай, пойтахтнинг ўзида ишлашни афзал кўрмоқдалар. (Арман Калиев)\nБИШКЕК – Россия ҳуқуқ-тартибот идоралари мунтазам равишда Марказий осиёлик мигрантлар ҳуқуқларини поймол қилиб, уларга нисбатан таъмагирлик ва зўравонлик қилмоқдалар, дейди инсон ҳуқуқлари фаоллари.\nБошдан кечирганларини Карвонсаройга сўзлаб берган Марказий осиёлик мигрантлар Россиядаги ҳаётлари бамисоли «даҳшатли туш»га айланганини айтадилар.\nРоссия полицияси Марказий Осиёлик мигрантларни «овлаш» билан овора экани етмагандек, маҳаллий аҳолининг уларга нисбатан муносабати ҳам яхши эмас.\nҲуқуқ ҳимоячиси Валентина Чупик (ўртада) Марказий Осиё мамлакатлари фуқаролари билан суҳбатлашмоқда, санасиз сурат. (Facebook)\nҲар кунги адоват\n33 яшар Майрамбек Осмонов март ойида Москвадан туғилиб ўсган қишлоғи Сўқулуққа қайтиб келган. У оиласини боқиш умидида Россияга келган кўп сонли Марказий осиёлик мигрантлардан бири эди. Ҳозир Бишкекда йўриқчи-ҳайдовчи бўлиб ишламоқда.\nЎзбекистон, Тожикистон ва Қирғизистон фуқаролари кўпинча рус тилида сўзлаша олганликлари сабабли Россияга борадилар. Тилни билганликлари туфайли улар одатда маҳаллий аҳоли ўзига эп кўрмайдиган ишлар, масалан, қурувчилик, ҳаммоллик, фаррошлик, қоровулчилик ва шу каби «қора» ишларга жойлаша оладилар.\nОсмоновга кўра, Россияда ишловчи қирғизистонлик меҳнат муҳожирларига алоҳида имтиёзлар берилиши керак, сабаби иккала мамлакат Москва томонидан мувофиқлаштирилувчи ҳудудий иқтисодий блок– Евроосиё иқтисодий ҳамжамияти (ЕИҲ) аъзоси ҳисобланади. Назарий жиҳатдан, ЕИҲ бўйича шериклик Қирғизистон фуқароларига Россиянинг исталган жойида ҳеч қандай тўсиқсиз яшаш ва ишлаш ҳуқуқини кафолатлаши лозим.\n«Шундай бўлса-да, реал ҳаётда биз Россия расмийларининг адовати ва Марказий осиёлик «чақирилмаган» меҳмонларга нисбатан норозилигини кўрмоқдамиз», деди у.\nУ ортиқ Россияга бормасликка онт ичганини айтади.\nРусларнинг бизни ёқтирмаслигига тоқат қила олармиз ҳам, лекин, бор-будимизни шиладиган ва камситадиган полиция тинч яшашимизга қўймайди, деди у Карвонсаройга. «Камроқ пул топсам ҳам, ўз юртимда яшаганим афзал».\nОсмонов ҳужжатлари жойида бўлса ҳам, Москвада доим ҳуқуқ-тартибот идораларидан яшириниб юришга мажбур бўлганини айтади.\nУнинг айтишича, полиция ходимлари унинг ҳужжатларини тортиб олишар, пул берганидан кейингина қайтарар эдилар.\n«Одатда, патруль машинасини кўрган заҳотим, энг яқин ҳовли тарафга ўзимни урардим, дейди у. «Улар ўз қурбонларини – ўзбек ёки қирғизларни яхши танийдилар, улар учун биз соғин сигирмиз».\nИнсон ҳуқуқларининг кенг кўламли бузилиши\nМосквадаги «Тонг жаҳони» инсон ҳуқуқларини ҳимоя қилиш халқаро ташкилотининг ижрочи директори Валентина Чупикнинг сўзларига кўра, Россияда полиция ходимлари муҳожирлардан ҳужжатларни таъмагирлик йўли билан тортиб оладилар.\nПолиция ҳужжатларни мигрантларнинг ўзига «қайта сотиш» учун тортиб олади. Агар мигрант полиция маҳкамасига олиб кетиладиган бўлса, ҳужжатларни қайтариб олиш «нархи» 4 карра ошади, деган эди у май ойида 24.kg нашрига.\nЧупик Марказий осиёлик меҳнат муҳожирлари сақланадиган ҳисбхоналарни «концлагерлар»даги шароитга қиёслаган.\n«Улар одамларни ертўла, кабинка, миттигина камерага жойлайдилар, уларни ётоқсиз, емаксиз ва сувсиз қолдирадилар, ҳатто, ҳожатга чиқишга имкон берилмайди», деди у. «Улар мигрантлардан телефонларини тортиб оладилар ва пул бериб қутулишга мажбурлаш учун уларни суткалаб шундай шароитларда ушлаб турадилар».\nУ Россия полициясининг ҳатти-ҳаракатлари қандли диабетга чалинган қирғизистонлик мигрантнинг ўлимига сабаб бўлаёзгани ҳақида 24.kg нашрига сўзлаб берган.\nПатруль ходимлари эрта тонгда инсулин сотиб олиб, аптекадан чиқаётган йигитни қўлга олганлар. Ҳужжатлари жойида бўлишига қарамай, у полиция идорасига олиб кетилган. Ундан инсулинни олиб қўйишган, ўзини эса бир ярим суткага камерага тиқишган.\nБунинг натижасида у диабетик комага тушган.\n«Полиция ходимлари тез ёрдам чақиришган, деб ўйлайсизми? Йўқ. Улар йигитни ташқарига олиб чиқиб, ўриндиққа ётқизганлар ва суд томон йўл олганлар. Судья эса, ҳужжатларга қараб ҳам ўтирмай, мигрантни депортация қилиш ҳақида буйруқ чиқариб берган», деди Чупик.\n«Йигит эртаси куни ўзига келган ва оғир аҳволда эди», дейди Чупик.\nЗўравонлик ва коррупциянинг авж олиши\n«Полиция Россиядаги энг коррупциялашган идорадир», дейди муҳожирларга бепул ҳуқуқий ва ижтимоий ёрдам кўрсатишга ихтисослашган иммиграция сиёсати мутахассиси Чупик. «Коррупция ортидан даромад олиш мақсадида полицияда ирқчилик туйғуси шакллантирилади».\nЧупикнинг ўзи Москвага Ўзбекистондан кўчиб келган, бу ерда у полиция билан муаммога дуч келган меҳнат муҳожирларига бепул ёрдам кўрсатиш билан шуғулланади.\nУ кунига тахминан 40 тача телефон қўнғироқларини қабул қилади, уларнинг аксарияти ноқонуний ҳибсга олиш билан боғлиқ шикоятлардир.\n«Муҳожир кўккўз ёки малласоч бўлмагани учун, айниқса, кўзлари осиёликларга хос қисиқроқ бўлгани сабаб, полиция ходими томонидан тўхтатилади», деди у, ҳуқуқни муҳофаза қилиш органлари ходимлари мигрантларни сабабсиз ушлаб туриш ҳуқуқига эга эмаслигини таъкидлар экан.\nРоссияда мигрантлар ҳуқуқларини мониторинг қилиш бўйича ўтказилган тадқиқотлар шуни кўрсатмоқдаки, мамлакат ҳуқуқ-тартибот органларининг зўравонликлари кучайган, экстремизм ва терроризмга қарши кураш баҳонасида эса коррупция юзага келган, деди Инсон ҳуқуқлари халқаро федерацияси вице-президенти, бишкеклик Толекан Исмаилова.\n«(Россиядаги) мигрантлар эркин ҳаракатланиш ва яшаш жойини танлаш ҳуқуқига эгалар», деди у Карвонсаройга.\nПолициянинг Марказий осиёлик муҳожирларга қарши қаратилган рейдлари ва таҳдидлари Россияда инсон ҳуқуқлари ва фуқаролик эркинликлари кенг миқёсда бузилаётганини яққол кўрсатмоқда, деб қўшимча қилди Исмоилова.\nҚизиқ, нега ҳеч ким Россияда улар ўзларини қандай тутишлари-ю, 90-йилларда русларни уй-жойини ташлаб Россияга кўчишга мажбур қилганликлари ҳақида ёзишмайди?\nРуслан | 2018-08-01\nҲа, ҳақиқатан ҳам шундай, йиллар ўтиши билан ҳолат борган сари ёмонлашиб бормоқда! Бизни одам қаторида кўрмай, ўз геосиёсий ва геоиқтисодий мақсадлари йўлида қуллардай ишлатадиган бундай стратегик ҳамкорнинг кимга кераги бор! МДҲдан ҳеч нарса қолгани йўқ, агар Марказий Осиё Россиядан юз ўгирса, у ўзининг кар қулоғи билан яккаланиб қолиши аниқ!\nОдамга ўхшаб юрсаларинг, муносабат ҳам нормал бўлади. Ўз қоидаларингиз билан бегона монастирга киришга уриняпсиз. Унда шикоят ҳам қилманг. Одам бўлолмасанг - уйингда ўтир.\nТўппа-тўғри айтилибди. РФда яшашни хоҳлайсизми, бу мамлакатнинг маданиятини ҳурмат қилинг.\nРуслан, асосийси Россия сизлардан юз ўгирмаса бўлди. Сизга ўхшаган ақллилар етарли, лекин кўпчилигингиз РФда яшайди ва ишлайди. Агар ҳаммаси шунчалик ёмон бўлганида ҳеч ким пул ишлаш учун Россияга келмаган бўларди.\nМарказий Осиёлик мигрантлар Қозоғистонни Россиянинг муқобили сифатида кўрмоқдалар\nРоссияда адолатсизлик, ирқчилик ва таъмагирликка дуч келаётган Марказий Осиёлик мигрантлар яхши ҳаёт илинжида Қозоғистонга йўналмоқдалар.\nМеҳнат учун шарт-шароитларнинг йўқлиги, ёнғин хавфсизлиги талабларининг бажарилмаслиги, ҳуқуқ-тартибот органлари ходимларининг ўз ваколатларини суиистеъмол қилиши ва неонацистлар ҳужумлари – бу Россиядаги қирғиз мигрантлари дуч келаётган муаммоларнинг бир қисми, холос.


“Қачон ихтилофни кўрсангиз, катта жамоатни маҳкам тутинглар” — XOJA BUXORIY O'RTA MAXSUS BILIM YURTI\n“Қачон ихтилофни кўрсангиз, катта жамоатни маҳкам тутинглар”\nҲозирги кунда мусулмонлар ўртасидаги ўзаро келишмовчиликлар, уларни бир-бирига гиж-гижлаш, мусулмон юртларда уруш чиқариб, одамларни қатл ва қувғин қилиш ҳам катта фитна ҳисобланади. Аллоҳ таоло Қуръони каримда шундай марҳамат қилади: “Фитна эса қотилликдан ҳам каттароқ (гуноҳ)дир” (Бақара сураси, 217-оят).\nФитнанинг энг кўп ишлатиладиган маъноси бузғунчилик, фисқу-фасод қўзғаш, жамиятда турли асоссиз миш-мишлар тарқатиш, халқни ўз давлатига қарши қўйишдир. Фитнанинг ёмон томони шундаки, кўпчилик унинг асл моҳиятини англамайди. Пайғамбаримиз саллаллоҳу алайҳи васаллам айтадилар: “Жоним қўлида бўлган зотга қасамки, бу дунё, токи қотил нима учун ўлдираётганини, мақтул нима учун ўлдирилаётганини билмайдиган кун келмагунча, йўқ бўлмайди”. “Бу қандай рўй беради?” – дейилди. “Ҳарж (фитна аралашган уруш бўлади), ўлдирган ҳам, ўлдирилган ҳам дўзахда!” – дедилар (Имом Муслим ривояти).\nЯна бир катта фитна мусулмонлар орасида эътиқодий ва фиқҳий масалаларда ихтилофлар чиқаришдир. Қуръони каримда баъзи кишилар одамларни фитнага солиш ва ўз талқинига кўра маъно бериш учун муташобеҳ оятларни ўзларига дастак қилиб олиши хабар берилади. Аллоҳ таоло бу ҳақда шундай дейди: “Аммо дилларида оғиш бор кимсалар одамларни фитнага солиш ва ўз талқинига мувофиқ маънолар бериш учун унинг (Қуръоннинг) муташобеҳ оятларига эргашадилар. Ҳолбуки, ундай оятлар таъвилини (асл маъносини) фақат Аллоҳнинг Ўзигина билур…” (Оли Имрон сураси, 7-оят).\nБундай фитнадан сақланишнинг йўли, ислом уммати қабул қилган, тўғрилигига ижмоъ қилган фиқҳий мазҳабларга амал қилишдир. Фирқаланишни қўйиб, иттифоқ бўлишга қизиқтирувчи далиллар жуда кўп. Ихтилоф чиққанда кўпчиликка эргашиш тўғрисида Пайғамабаримиз алайҳиссаломдан шундай буйруқ келган: “Қачон ихтилофни кўрсангиз, катта жамоатни маҳкам тутинглар” (Имом Ибн Можа ривояти).\n“Катта жамоат”дан мурод тўрт фиқҳий мазҳабга амал қиладиган ва кўпчиликни ташкил қиладиган мусулмонлардир. Ихтилоф чиққанда уларнинг йўлидан юриш керак бўлади. Ибн Аббосдан ривоят қилинади, Умар разияллоҳу анҳу хутбаларида шундай деганлар: “Жамоатни маҳкам тутинглар, фирқаланишдан сақланинглар. Чунки шайтон бир киши билан бирга бўлади. Икки кишидан эса узоқроқда бўлади”.\nИхтилоф ва фитнадан қочишнинг яна бир чораси, билмаган нарсаларини ишончли, мазҳабни маҳкам тутган аҳли сунна олимларидан сўраб олишдир. Пайғамбаримиз алайҳиссалом: “…Билимсизликнинг давоси сўрашдир”, – дедилар.\nЯна ҳар кимнинг гапини ҳақиқат деб эргашиб кетавермаслик керак. Бирор янгиликни ўқиганда, унинг манбасини яхшилаб текшириш, бу қанчалик ҳақиқат экани, у кимнинг фойдасига хизмат қилишини аниқлаш даркор. Баъзан ёшларимиз ижтимоий тармоқ сайтларида эълон қилинган ёлғон-яшиқ маълумотларни ҳам бошқаларга тарқатадилар, уни муҳокамага қўйиб, одамларни чалғитадилар. Бу эса динимизда қаттиқ қораланган амалдир. Имом Муслимдан ривоят қилинган ҳадисда Расулуллоҳ соллаллоҳу алайҳи ва саллам шундай марҳамат қилдилар: “Ким ҳидоятга чақирса, унга (ўз ажри билан бирга) эргашувчиларнинг ажрича ажр бўлади, бу нарса эргашувчиларнинг савобини камайтирмайди. Ким залолатга чақирса, унга (ўз гуноҳи билан бирга) эргашувчиларнинг гуноҳича гуноҳ бўлади, бу нарса эргашувчиларнинг гуноҳини камайтирмайди”.\nЯқин тарихимизда, юртимиз мустақилликни энди қўлга киритган йилларда ёш давлатимизга нисбатан турли фитналар уюштирилди. Сир эмаски, ўша фитналарга аралашганлар, тинчлик-осойишталигимизни бузиб, ғаразли мақсадлар йўлида ҳаракат қилганлар жазога тортилди. Лекин давлатимиз доим кечиримлилик йўлини тутиб келди. Айниқса, кейинги йилларда муҳтарам Юртбошимиз томонидан кетма-кет афвлар эълон қилинди. Минглаб кишилар оила аъзолари бағрига қайтиб, тинч-осуда ҳаёт кечирмоқда. Улар ҳаётда ўз ўринларини топиб кетишлари учун ҳар томонлама ёрдам берилмоқда, иш билан таъминланмоқда, моддий ёрдам кўрсатилмоқда. Зеро, динимиз кечиримли бўлишга тарғиб қилади. Бу ҳақда Аллоҳ таоло марҳамат қилади: “…Уларни афв этинг ва кечиринг! Албатта, Аллоҳ эзгулик қилувчиларни севади” (Моида сураси, 13-оят).\nЎз навбатида, бундай инсонлар ҳам берилган имкониятларнинг шукронасини қилиб, жиноят йўлларидан узоқ юришлари, оиласи, маҳалласи ва Ватани хизматида камарбаста бўлишлари зарур.\nМусулмон ўлкалар, жумладан, бизнинг жонажон ватанимиздаги тараққиёт, бугунги ижобий ўзгаришлар кимларгадир ёқмаслиги ва улар бизни чалғитиш учун фитналар уюштириши табиий. Халқ ичига фитна солмоқчи бўлганларга ҳар биримиз насиҳат қилиб, ўтган оғир кунларни эслатиб, бугунги тинч-хотиржам ҳаётимизга шукр қилишни тарғиб қилишимиз керак.\nАллоҳ таоло фитна ва қийинчиликда қолган инсонларга ҳам хотиржамликни қайтарсин! Жонажон ўлкамизни турли хил фитна-фасод ва бало-офатлардан Ўз ҳифзу ҳимоясида сақласин, халқимизнинг тинч-хотиржам ва фаровон ҳаётини бардавом қилсин!\nPrevious Фирқаларга бўлинманг!\nNext Садақанинг фазилати


Uzmobile абонентлари Президент виртуал қабулхонасига бепул қўнғироқ қила оладилар - Terabayt.Uz\nЖорий йилнинг 1 ноябридан Uzmobile уяли алоқа оператори абонентлари Ўзбекистон Республикаси Президентининг виртуал қабулхонасига бепул қўнғироқ қилишлари мумкин. Бу хусусда операторнинг расмий сайтида хабар берилган.\nХабарда айтилишича, Ўзбекистон Республикаси Президенти виртуал қабулхонасига аҳоли мурожаатлари учун қулай шароитлар яратиш, шунингдек, абонентлар мурожаатларини қондириш ва Uzmobile мижозларига қулайликлар тақдим этиш мақсадида қўшимча «1000 қисқа рақамига қўнғироқ» бепул хизмати фаоллаштирилди.\nЎҚИНГ: Uzmobile биринчи бўлиб ўз мижозларини "мобил тобелик"дан озод қилади\nАйтиш керакки, Uzmobile мазкур қулайликни «Халқ билан мулоқот» хизмати доирасида тақдим этган. Мазкур хизмат доирасида 2017 йил – «Халқ билан мулоқот ва инсон манфаатлари йили» доирасида Uzmobile GSM тармоғи абонентларига Давлат веб-саҳифаларига 2017 йил давомида бепул фойдаланиш имкони берилган.\nЎҚИНГ: Алишер Усмоновга тегишли МегаФон компанияси Uzmobile билан келишув имзолади\n2018 йилнинг 1 январига қадар амалда бўлувчи «Халқ билан мулоқот» хизмати доирасига кирувчи имкониятлар рўйхати билан Uzmobile сайтидаги мана бу саҳифада танишиб чиқиш мумкин.\n#Uzmobile #мобил алоқа оператори #хабарлар


Таиландда вазият кескинлашди\nТаиланд пойтахти Бангкокда норозилик намойиши иштирокчилари ва хавфсизлик кучлари ўртасида рўй берган тўқнашувларда 70га яқин фуқаро тан жароҳати олди.\nТаиланд ҳукумати бир неча кундан буён давом этаётган намойиш иштирокчиларини тарқатиш учун бугун эрта тонгда армияни ишга солди.\nТаиланд ҳукуматига қарши норозилик намойишлари 8 апрел куни бошланган эди. Норозиларнинг шанба куни Патайя шаҳрида Осиё саммити ўтказилиши кўзланган бинога бостириб кириши натижасида, мазкур саммит бекор қилинди. Бундан ташқари намойишчилар мамлакат бўйлаб асосий йўлларни тўсишга киришгандан сўнг бош вазир пойтахтда фавқулодда ҳолат жорий қилди.


Почта хизмати ходимлари нафақа ва ёрдам пулларини уйма-уй етказишади · Ынтымак Media\n9-апрелда республика бўйича алоқа бўлимлари очилиб, ўша кундан бошлаб почта ходимлари нафақа ва ёрдам пулларини олувчиларга етказиб бера бошлайди. Бу ҳақда республика штабдан маълум қилишди.\nУнда маълум бўлгандай, COVID-19ни олдини олиш ва эҳтиёт чоралар кўриш мақсадида барча бинолар, автомашиналар дезинфекцияланди. Почтачиларга маҳсус кийим, кўп марта фойдаланиладиган ниқоб ва қўлқоп, шунингдек антисептик воситалари ҳам берилди.\n“МКК қошидаги “Қирғизи почтаси” корхонаси фуқароларни уйда қолишга чақириб, почтачилар ҳар бир ижтимоий тўловларни уйма-уй юриб етказиб беришади. Зарур вақтларда улар дам олишсиз ишлашга тайёр”,- деб айтилади маълумотда.\nЭслатиб ўтсак, почтачилар дори – дармон ва озиқ- овқат маҳсулотларини ҳам етказиб бериб туришади.\nБунгача меҳнат ва ижтимоий ривожлантириш министри Улукбек Кочкоров ҳозирги ҳолат сабабли фуқаролар нафақа, ёрдам пули ва ижтимоий тўловлар ҳужжатининг муддати битганига қарамай узлуксиз олиб туришади.


21 октябр 2021, Тошкент вақти: 07:06\nДПНИ нолегал иммиграцияга қарши кураш баҳонасида славян бўлмганларга қарши ҳужумлар уюштириб келаётган ташкилот экани ҳеч кимга сир эмас.\n16 феврал куни Москвада “Ноқонуний иммиграцияга қарши ҳаракат” миллатчилар ташкилоти шаҳар прокуратураси қарорига биноан экстремистик ташкилот деб эълон қилинди ва шаҳар суди бу ҳақда бирор қарорга келганга қадар фаолияти тўхтатилди.\nРоссия Бош прокуратурасига кўра, шаҳар прокурори Юрий Семин 11 феврал куни имзолаган қарорни Москва шаҳар сиёсий ва диний экстремизмга қарши кураш бўйича янги Ички ишлар тузилмаси – “Э” бошқармаси ходимлари ДПНИ раҳбари Владимир Ермолаевга топширилган.\n“Мазкур бирлашма мақсад ва ҳаракатлари экстремистик фаолиятни амалга оширишга қаратилгани аниқланган”, дейилади прокуратура чиқарган қарорда.\nМосква шаҳар суди Москва прокурори Юрий Сёминнинг ДПНИ фаолиятини таъқиқлаш борасидаги мурожаатномасини 14 декабр куни қабул қилди, дейди Озодликка Москва шаҳар суди матбуот ходимаси Марина Малигина.\n- Москва прокуратурасининг аризаси қабул қилинди, лекин ҳозирча кўриб чиқилгани йўқ. ДПНИ иши юзасидан суд маҳкамаси куни ҳам белгилангани йўқ,- деди Москва шаҳар суди расмий.\nДПНИ миллатчилар ташкилотининг раҳбарларидан бири, унинг “ғоявий отаси” Александр Белов Озодлик Радиосига Москва прокуратурасининг бу қарорини бекор қилиш талаби билан судга шикоят қилишини билдирди. Унинг сўзларига кўра, ДПНИ фаолиятининг тўхтатилиши Кремлдан қилинган сиёсий буюртмадир.\n- Агар биз мазкур ҳодисанинг сиёсий сабабларига тўхталадиган бўлсак, 11 декабрдаги Манежная майдони ҳамда Миср, Тунис ва Эрон воқеалари Россия ҳукуматини бизнинг фаолиятимизни чеклашга мажбур этмоқда. Кремлдагилар ўзларини Муборак ва Бин Алилар билан солиштираётгани бежиз бўлмаса керак. Шу баҳонада Россияда ҳам араб давлатларидаги каби норозиликларни келтириб чиқариши мумкин бўлган ҳар қандай ташкилотлардан “майдон” тозаланаяпти,- дейди Александр Белов.\nДПНИ етакчиси фикрича, юридик нуқтаи назардан Москва прокуратураси чиқарган қарор мутлақо ноқонунийдир, чунки жамоат ташкилоти фаолиятини тўхтатиш ёки чеклаш маъмурий тергов жараёни орқали амалга оширилиши зарур. Александр Белов юридик маълумотга эга бўлганлиги боис судда ДПНИ ташкилотини шахсан ўзи ҳимоя қилиши мумкинлигини айтади.\n- Билишимча, бугун бу қарор юзасидан биз шикоят аризаси билан судга мурожаат қиламиз. Мана кўрасиз, судда биз қилмаган ишларда бизга айбловлар қўйилади. Ҳукуматнинг бизни бадном ва йўқ қилишга қаратилган ҳаракати айни тескари реакцияни келтириб чиқаради. Агар бизга ўхшаган ташкилотлар йўқ қилинадиган бўлса, ўрнимизни бошқа майдароқ, янада радикаллашган ва уюшганроқ гуруҳлар эгаллайди. Ким орқали ҳукумат мулоқот олиб боради шунда?!- дейди ДПНИ асосчиси Александр Белов.\nУнинг айтишича, бугунги кунда Россиянинг яна бир йирик ултрамиллатчи ташкилоти - “Славянская Сила” (2010 йилда таъқиқланган собиқ “Славянский Союз” ташкилоти) етакчиси Дмитрий Дёмушкинга нисбатан Бош прокуратура ташаббуси билан жиноий иш қўзғатилмоқда.\nРоссия Федерал миграция хизмати расмийси Константин Полторанин ДПНИ ташкилоти фаолияти тўхтатилиши миллатчилар ташкилотларига қўшимча реклама бўлади, деган фикрда.\n- Улар на мустақил дастурга эга бўлган, на аҳоли томонидан жиддий қўллаб-қувватланган. Уларни таъқиқлаш керак эмас, назоратни кучайтириш керак, холос. Қонун бузилса – жавобгарликка тортилсин,- дейди Миграция хизмати расмийси Полторанин.\n“СОВА” ахборот-таҳлил маркази директори Александр Верховский эса бундай ташкилотлар билан кураш фақат қонуний йўллар билан амалга оширилиши керак, деган фикрда.\n- Аслини олиб қараганда, оддий баёнотлардан ташқари бу ташкилотнинг фаоллари ҳақиқий жиноятларга қўл урган. Шунинг учун жамият учун жиддий хавфга эга. Лекин муаммо бошқа нарсада... Бу одамлар ҳақиқий кучга эга бўлмаса-да, уларни ноқонуний йўллар билан йўқ қилиш Россияда норозилар сонини оширади, уларни жипслаштиради. Йўқ қилингандан кейин эса бошқа ном остида ўз фаолиятини давом эттираверади, дейди “СОВА” маркази директори Александр Верховский.\nРоссияда миллатчи ва ирқчи ташкилотлар фаолиятини чеклаш учун тегишли қонунчиликни кучайтириш керак, дея қўшимча қилади Верховский.\nНоқонуний Иммиграцияга қарши ҳаракат (ДПНИ) 2002 йилда тузилган. Ташкилотнинг асосий мақсади Россияда ноқонуний муҳожирлар сонини кескин камайтириш ва меҳнат миграциясига қарши фаолият юритишдан иборат. Асли фамилияси Поткин бўлган Александр Белов бу ташкилотни 2009 йилга қадар бошқариб келган. Унга нисбатан жиноий иш қўзғатилиши билан у бошқарувни Владимир Ермолаевга топширган.\nДПНИ шунингдек миллатчи ва неофашистик ташкилотларнинг оммавий юришларидан ҳисобланган “Русский марш”нинг асосий ташкилотчисидир. ДПНИ ташкилоти Кондопога ва Москванинг Манежная майдонидаги марказий-осиёлик ва кавказликларга қарши қаратилган оммавий тартибсизликларни уюштирганликда айбланган.\n2011 йилнинг 24 январида ДПНИнинг Протвино шаҳридаги бўлинмаси етакчиси Илья Бойдаков Ўзбекистон ва Тожикистон фуқароларига бир неча бор хужум қилганликда ва уларга оғир тан жароҳати етказганликда айбланиб, шартли равишда 5 йил қамоқ жазосига ҳукм қилинган. Калтакланган тожикистонликлардан бири шаҳар шифохонасида вафот этган.


ОСТОНАСИ ТИЛЛО ЮРТНИ ТАНЛАЁТГАН ЎРОЛМОНЛАР\n15 январ 2021, Тошкент вақти: 23:46\nАйгерим исмли қозоқ қиз шу кунда Прагадаги ўқув юртлардан бирида таҳсил олмоқда. У ўз она тилида ҳамда русча гапира олади. Ҳозир чех тилини ўрганяпти. Бундан ташқари¸ Айгерим мўғул тилини ҳам мукаммал билади. Чунки у Мўғулистонлик. Айгерим туғилиб ўсган шаҳарчада асосан қозоқлар яшайди.\n- Биз яшайдиган шаҳарчада 60 мингдан ортиқ қозоқ бор, аввал 90 мингдан ортиқ эди. Кўплаб қозоқлар Қозоғистонга кўчиб кетаётибди, - дейди Айгерим шу кунда ота-онаси истиқомат қилаётган Мўғулистондаги шаҳарча ҳақида.\nҚозоғистон республикаси Миграция ва демография агентлиги раиси Алтиншаш Жаганова, 45 минг нафар этник қозоқ Қозоғистонга кўчиб келмоқчи эканлигини билдириб мурожаат қилганини, яқинда маълум қилди.\nМамлакат президенти Нурсултон Назарбоев эса, Қозоғистон халқига бу йил йўллаган мактубида кейинги йилда ўролмонлар учун ажратиладиган квоталарни икки мартага кўпайтириш, бу мақсад учун ажратилаётган маблағни икки миллиард тангага ошириш вазифасини қўйди.\nЎролмон - асли қозоғистонлик бўлмаган, бироқ доимий яшаш учун бу мамлакатга кўчиб келаётган қозоқдир.\nҚозоғистондан ташқарида яшаётган қозоқлар ўролмон бўлишни истаяптилар, расмий Остона эса, уларни қучоқ очиб кутиб олаяпти.\nМана бу рақамларга эътибор беринг: республика Миграция агентлиги ёйинлаган маълумотларга кўра, жорий йилда Қозоғистон 5 минг оилани қабул қилиб олишга тайёр. 2004 йилда эса, 10 минг нафар ўролмон оиласи билан Қозоғистонга кўчиб бориши мумкин. 2005 ва 2006 йилларда бу рақам 15 мингданга етказилиши мўлжалланган.\nШу кунда, лавҳамизни бошлаётиб айтганимиздай, дунёнинг турли мамлакатларида яшаётган 45 минг қозоқ оиласи билан Қозоғистонга кўчиб келиш истагини билдирган.\nХўш, нима учун қозоқлар ўзлари туғилиб ўсган юртларни тарк этиб, Қозоғистонга кўчиб келмоқдалар?\nБу саволга Прагада ўқиётган мўғулистонлик Айгеримнинг сўзлари жавоб бўлиши мумкин.\n- Мўғулистондагига қараганда Қозоғистондаги шароит яшаш учун анча қулай, яхши, - дейди Айгерим, - Қозоғистонда иш топиш осон, уй олиш мумкин, молиявий ёрдам кўрсатишади.\nҲа, "Қозоғистонга кўчиб келаётган қозоқларга мамлакат ҳукумати ёрдам кўрсатади. Ўролмонларга йўл ҳаражатлари тўлаб берилади, жон бошига 60 доллардан бир марталик нафақа тўланади. Қозоғистонга кўчиб келган қозоқ оилалари уй билан таъминланадилар, бепул тиббий кўрикдан ўтказиладилар, кўп болали оилалар ижтимоий ҳимоя органларида рўйхатга олинадилар. Бундан ташқари ўролмонлардан кўчириб келаётган юклари учун бож олинмайди, уларнинг ҳарбий хизмат ёшидаги фарзандлари уч йилгача армияга чақирилмайдилар. Ўролмон оиласидан ҳеч йўқ бир кишини иш билан таъминлашни ҳам ҳокимият ўз зиммасига олган". Бу - республика миграция агентлиги раиси Алтиншаш Жаганованинг сўзлари.\nҚозоғистондан ташқарида яшовчи қозоқларни мамлакатга кўчириб келтириш - расмий Остона 1993 йилдан буён олиб бораётган сиёсатдир. Ўролмонлар орасида кўплаб собиқ ўзбекистонликларни ҳам учратиш мумкин.\nХўш, қозоқлар, шу жумладан ўзбекистонлик қозоқлар Қозоғистон ҳукумати келинглар, деб чақиргани учунгина бораяптиларми Қозоғистонга?\nБу саволга Еврайшанет сайтида мақола эълон қилган хорижлик бир журналист мана бундай жавоб беради: "Ўзбекистонда яшаётган кўплаб қозоқлар Қозоғистонга кўчиб ўтиш ниятидалар. Кўчиб кетиш истаги, асосан, иқтисодий сабаблар билан изоҳланади. Қозоғистон - Марказий Осиёнинг иқтисодий локомотивидир. Сўнгги уч йил давомида Қозоғистонда иқтисодий ўсиш кузатилди. Жорий йилда ички ялпи маҳсулот 8 фоизга ўсиши кутилмоқда. Ўзбекистон иқтисодиётида эса бунинг аксини кузатиш мумкин. Бунинг сабаби, халқаро экспертлар фикрича, президент Ислом Каримов маъмуриятининг ислоҳотлар ўтказишни хоҳламаётганидадир", - дейилади, Еврайшанет сайтида эълон қилинган мақолада.\nҚозоғистон республикаси Миграция ва демография агентлиги маълумотларига кўра, шу кунгача Қозоғистонга кўчиб келган 230 мингдан зиёд қозоқнинг қарийб ярми ўзбекистонлик қозоқлардир.\nМиграция агентлиги маълумотларига кўра, мўғулистонлик қозоқларнинг Қозоғистонга оқими кейинги пайтларда бироз сусайиб қолган. Бунинг сабабини агентлик изоҳламаган.\nХўш, мақоламиз қаҳрамони - мўғулистонлик Айгерим ҳам Прагадаги ўқиши битгач, Қозоғистонга қайтадими, Мўғулистонгами, ҳали ҳозирча бир қарорга келган эмас.\n- Агар Қозоғистонда иш топилса, қандайдир ёрдам кўрсатадиган бўлсалар, у ҳолда борсам бўлади, - дейди Айгерим.\nЛавҳамиз давомида келтирилган рақамлардан расмий Остона Айгеримга бажонудил ёрдам берадиганга ўхшайди.


Сенаторнинг фикрича, Ўзбекистон ритейлерларга имтиёз бериш орқали муҳим харидорлар: улгуржи савдогарлар, кичик ва ўрта магазинлар, бозордаги сотувчиларни четга суриб қўймоқда\nТОШКЕНТ, 1 дек – Sputnik. Аграр-озиқ-овқат сиёсати бўйича Россия Федерация кенгаши қўмитаси раисининг биринчи ўринбосари Сергей Лисовский Ўзбекистон алоҳида савдо тармоқларига имтиёзлар бериш орқали Россия мева-сабзавот бозорининг 60%идан ажралаётганлигини маълум қилди. Бу ҳақда РИА Новости хабар бермоқда.\nАвгуст ойида Ўзбекистон ҳукумати "Ўзагроэкспорт" ихтисослашган ташқи савдо компанияси мева-сабзавот маҳсулотларини экспорт қилиши мумкин бўлган Россиянинг олти ритейлеридан иборат рўйхатни тасдиқлаганди. Унга кўра, мева-сабзавот маҳсулотлари олдиндан тўловсиз, тасдиқланган банк аккредитивисиз ёки биринчи даражали хорижий банк кафолатини расмийлаштирмасдан жўнатилиши мумкин. Рўйхатдан "Тандер" АЖ ("Магнит" чакана савдо тармоғи), X5 Retail Group, "Холидей" ДК ҳамда "Мария-Ра", "Монетка" ва "Челны-хлеб" дўконлар тармоқлари жой олган.\n"Мен бу орқали Ўзбекистон Россия бозорининг 60%ини йўқотмоқда, деб ҳисоблайман, чунки улар савдо тармоқларига устунлик берган. Бу ерда Ўзбекистоннинг стратегик хатоси муҳим харидорларни четга суришдир", — деди Лисовский Тошкентда бўлиб ўтган Россия-Ўзбекистон иқтисодий ҳамкорлигига бағишланган давра столида.\nУнинг сўзларига кўра, Ўзбекистон мева-сабзавот маҳсулотларига "бизнес плюс" тоифасида – улгуржи сотувчилар, кичик ва ўрта магазинлар, бозорда талаб катта.\nСенатор Россиядаги барча салоҳиятли харидорларга тенг шароит яратиш лозим деб ҳисоблайди.\n"Агар ушбу рўйхатда йўқ бўлсанг, маҳсулотга юз фоиз олдиндан пул тўлашинг керак, тез бузиладиган маҳсулотларга эса буни қўллаб бўлмайди", — деди Лисовский. У Россияга мева-сабзавот етказиб беришдаги муаммолар қаторида Ўзбекистондаги улгуржи-тайёрлов базаларининг заифлиги, "Ўзагроэкспорт"нинг нарх белгилашдаги монополияси, Россия, Қозоғистон ва Ўзбекистон ҳудудлари бўйлаб мева-сабзавотларни етказиш тарифлари бўйича ҳал қилинмаган масалаларни айтиб ўтди.\n"Ҳозирда бозоримизга Туркия фаоллик билан қайтмоқда. Улар Россия учун нархларни жуда ҳам арзонлаштириб юборишди. Агарда вақт қўлдан бой бериладиган бўлса, ўзбекистонлик маҳсулот етказиб берувчилар уларни бозордан чиқаришлари жуда қийин бўлади", — деди сенатор.\n"Ўзагроэкспорт"нинг маълумот беришича,Ўзбекистон 2017 йилда мева-сабзавот ялпи экспортини 1,55 мартага — 1,27 миллион тоннагача оширмоқчи. Компания мутахассисларининг ҳисоб-китобларига кўра, Россияга маҳсулот етказиш умумий экспорт ҳажмининг 60%га яқинини ташкил этади. Ўзбек компаниялари 2016 йил давомида Россия ҳудудида мева-сабзавотлар савдосига ихтисослашган олтита савдо уйини очди.


ФАХPИЙЛАPГА СИФАТЛИ ТИББИЙ ХИЗМАТ КЎPСАТИЛМОҚДА - AmuNews.uz - энг сўнгги янгиликлар\nТуманимизда 1941-1945 йиллардаги Иккинчи жаҳон урушида иштирок этган фахрийлар саломатлиги туман Тиббиёт бирлашмаси қошидаги кўптармоқли поликлиника ва қишлоқ оилавий поликлиникалари томонидан доимий назоратга олинган бўлиб, ҳудудларга бириктирилган шифокорлар деярли ҳар куни уларнинг хонадонларига бориб, аҳволидан хабардор бўлиб туришади.\nМанғит шаҳрининг Навоий номли маҳалласи, Гулистон кўчаси, 34-уйда истиқомат қилувчи Собир Нуруллаев 1924 йилда таваллуд топган. Ҳозирги кунда отахон 95 ёшдалар. Собир Нуруллаевга кўптармоқли марказий поликлиника томонидан сифатли тиббий хизмат кўрсатилмоқда. Умумий амалиёт шифокори Pаъно Тожибоева ҳамда патронаж ҳамшираси Насиба Ўрозбоевалар томонидан патронаж тизимига олиниб, ҳар куни соғлиги тиббий текширувдан ўтказилади ва аниқланган касаллиги бўйича зарур дори-дармонлар билан мунтазам таъминланиб борилади.\nҚипчоқ овулининг Истиқлол кўчаси, 12-уйда яшовчи Ўтамурод ота Бозорбоевга эса 1-сонли Қишлоқ оилавий поликлиникаси шифокори Pаънохон Тоирова ҳамда патронаж ҳамшираси Гулшод Ешчоновалар бириктирилган.\nТуманимизнинг “Боғ” маҳалласи, Бўстонлиқ мавзесидаги Манғит кўчаси, 74-уйда истиқомат қилувчи Йўлдош Ортиқовнинг саломатлиги ҳам кўптармоқли марказий поликлиникаси томонидан патронаж тизимига олинган. Отахоннинг соғлиги шифокор Муҳаббат Бобожонова ва патронаж ҳамшираси Феруза Олланиёзовалар томонидан доимий текширувдан ўтказилади ва зарур пайтда муолажалар белгиланиб, марказий поликлиника томонидан дори-дармонлар билан мунтазам таъминланиб борилмоқда.\nИккинчи жаҳон уруши иштирокчилари бўлган бу отахонлар яқин ўтмиш тарихимизнинг тирик гувоҳлари. Уларнинг халқимиз учун қилган буюк хизматлари олдида барчамиз бирдай қарздормиз ва саломатликлари учун масъулмиз. Шу боис, туманимизда яшовчи уч нафар Иккинчи жаҳон уруши фахрийлари саломатлиги шифокорларимиз томонидан қатъий белгиланган режа асосида патронаж тизимига олинган ва ҳар куни саломатлиги тиббий текширувдан ўтказилади. Тор доирадаги шифокорлар томонидан чуқурлаштирилган тиббий кўрикдан ўтказилиб, тез-тез қон ва пешоб таҳлиллари текширилади ва зарур ҳолатларда қўшимча муолажалар белгиланади.\nАйни пайтда туманимиздаги уч нафар Иккинчи жаҳон уруши фахрийларининг саломатлиги қониқарли, улар ўзларини яхши ҳис қилишмоқда.\nФурсатдан фойдаланиб, отахонларни ва туманимиз аҳолисини 9 май – Хотира ва қадрлаш куни билан чин дилдан табриклайман. Халқимиз бахтиёр, осмонимиз мусаффо, Ватанимиз ҳамиша тинч бўлсин.\nШукурулла БОЛТАБОЕВ, туман кўп тармоқли поликлиникаси мудири.\nЮКСАК ЭЪТИБОPГА ЛОЙИҚ МЕҲНАТ ҚИЛАМИЗ